Završen prvi online sajam zapošljavanja i znanja Završen prvi online sajam zapošljavanja i znanja – Personal magazin\nZavršen prvi online sajam zapošljavanja i znanja\nPrvi regionalni sajam zapošljavanja i edukacije „Virtualni dan karijera i znanja 2010“ je za nedelju dana trajanja posetilo preko 125 000 ljudi iz Srbije, Bosne i Hercegovine i Hrvatske u…\nPrvi regionalni sajam zapošljavanja i edukacije „Virtualni dan karijera i znanja 2010“ je za nedelju dana trajanja posetilo preko 125 000 ljudi iz Srbije, Bosne i Hercegovine i Hrvatske u potrazi za informacijama o mogućnostima zapošljavanja i edukacije. Posetiocima se preko online štandova na Internet stranici www.dankarijera.com predstavilo 37 kompanija i 10 edukativnih ustanova koji su ponudili oko 150 slobodnih radnih mesta i isto toliko edukativnih programa.\nPrema statistikama, poslodavci su najviše oglašavali zanimanja iz oblasti ekonomije, prodaje i finansija, zatim pozicije iz IT-a i tehničkih struka, dok je, sa druge strane, najveće interesovanje vladalo za kurseve stranih jezika, kao i mogućnosti studiranja u inostranstvu. Zanimljivo, osim visokostručnih zanimanja, na sajmu su bila ponuđena i zanimanja za nešto niže kvalifikovane radnike, kao što su šef smene u magacinu ili zanimanja za ljude bez iskustva kao što je pozicija za rad u call centru jedne telekomunikacione kompanije. Najveću posetu, sa preko 20.000 posetilaca imali su štandovi regionalnih izlagača – kompanija Japan Tobacco International, VIP Mobile i Deloitte.\nSajam koji pomera standarde\nKoje su to novine koje je domaćem i regionalnom tržištu zapošljavanja doneo ovakav sajam? „Prvi regionalni Virtualni dan karijera i znanja je izazvao veliko interesovanje srpske javnosti – kako medija, tako i poslodavaca i posetilaca sajma. Veoma smo zadovoljni posetom sajmu, a istu povratnu informaciju smo dobili i od kompanija izlagača. Posetioci su svakako prepoznali prednosti online sajma – jednostavnost korišćenja same aplikacije, ali i mogućnost da joj pristupe sa bilo kog mesta u bilo koje vreme i ostvare komunikaciju sa predstavnicima poslodavaca i edukativnih ustanova.\nVerujemo da je ovaj virtualni sajam doneo važnu inovaciju na tržište zapošljavanja i edukacije u Srbiji i svakako utemeljio nove načine održavanja sajmova u budućnosti“, zaključuje Sonja Kmezić, šef sajta poslovi.infostud.com, jednog od organizatora ovogodišnjeg sajma.\nOsim organizatora, sajam je uneo revolucionarno nov način oglašavanja radnih mesta i kompanijama učesnicama. Jedna od njih je i kompanija Deloitte, ispred koje Tijana Pavlović, HR menadžer, navodi samo neke od koristi: “Smatramo da će ovogodišnja organizacija „Virtualnog dana karijera i znanja“ pomeriti standarde svih budućih sajmova zapošljavanja. ”Live chat” je kandidatima zaista omogućio da na najlakši mogući način stupe u kontakt sa predstavnicima kompanija, a sami štandovi su bili dobro strukturirani i pregledni. Posebno želim da istaknem prednost ovakvog dešavanja za regionalne poslodavce, zato što nam je to omogućilo da jedna kancelarija bude centar za informacije svim zainteresovanim kandidatima iz regiona. Zadovoljstvo nam je što smo učestvovali na jednom ovako inventivnom događaju iz oblasti zapošljavanja.”\nEkonomsko povezivanje regiona\nPodsećanja radi, prvi regionalni „Virtualni dan karijera i znanja“ počeo je 13.oktobra i tokom narednih nedelju dana održavao se na adresi www.dankarijera.com na kojoj je bio postavljen 3D virtualni izložbeni prostor, koji je omogućio interaktivnu komunikaciju između posetilaca i poslodavaca i edukativnih ustanova. Na njemu, posetiocima iz tri države radna mesta i edukativne programe ponudile su najuspešnije kompanije i obrazovne ustanove iz Srbije i regiona.\nRegionalni izlagači, koji su radna mesta ponudili u sve tri države, bili su kompanije Japan Tobacco International, VIP Mobile i Deloitte, učestvovali su i Philip Moris, Würth, Pricewaterhouse Coopers, Actavis, Delta Maxi, Nacionalna služba za zapošljavanje, Coca Cola Hellenic, Calsberg, Delta Generali osiguranje, Nelt i Equilibrio, što je ovaj sajam učinilo najvećim regionalnim događajem u oblasti zapošljavanja i edukacije. Cilj ovako velikog projekta bio je povećanje stepena zaposlenosti i obrazovanja u Srbiji i regionu, ali i predstavljanje regiona kao celine u ekonomskom smislu kroz jačanje međusobne saradnje kompanija sa ovih prostora uz korišćenje najsavremenijih tehnoloških dostignuća.\nZavršen prvi online sajam zapošljavanja i znanja was last modified: October 25th, 2010 by Redakcija\nDan karijeradankarijera.comInfostudonline sajamPosaosajam zapošljavanjazasposlenje\nVerbatim sićušna netbook USB memorija kapaciteta do 32GB\nNovi Epson profesionalni projektori


Radnici “Metroneta” održavaju pruge, vozove i signalizaciju na nekim od najprometnijih linija londonskog metroa, a Sindikat radnika željeznice, pomorstva i saobraćaja (RMT) traži garancije da oni neće ostati bez radnih mjesta.\nIstovremeno su u toku pokušaji spasavanja propale kompanije, prenose agencije.\nPreduzeće “Londonska podzemna željeznica” saopštilo je da uobičajenim redom vožnje saobraćaju samo tri od ukupno 12 linija metroa i da bi gradski metro-sistem mogao da počne normalno da funkcioniše tek u petak ujutro.\nUprava kompanije “Metronet” saopštila je da je članovima sindikata RMT dala pismene garancije da neće ostati bez posla, dok je gradonačelnik Londona Ken Livingston upozorio da sindikat bez razloga zagorčava život milionima Londonaca.\nSindikat tvrdi da od “Metroneta” nije primio nikakve garancije da neće biti otpuštanja, prisilnih premještanja na druga radna mjesta ili smanjenja penzija, a upozorio je i da bi sljedeće nedjelje moglo da dođe do novog 72-časovnog štrajka ukoliko rezultati pregovora ne budu u skladu sa njegovim zahtjevima.


Pred konferenciju u Sarajevu: Na jednom mjesto sve o prednostima zapošljavanja u metalnoj industriji\nDUALNO OBRAZOVANJE Cilj je da se potakne razmjena mišljenja i diskusija\nUvodničari i panelisti dolaze iz uspješnih kompanija i obrazovnog sektora\nKonferencija i panel-diskusija o temi “Dualno obrazovanje - koristi za kompanije i učenike” bit će održane 12. novembra u prostorijama Srednje škole metalskih zanimanja u Sarajevu. Organizatori su Vanjskotrgovinska komora BiH i škola, imajući u vidu značaj kvalificirane radne snage za konkurentnost metalne industrije Bosne i Hercegovine.\nCilj ovog interaktivnog događaja je da se potakne razmjena mišljenja i diskusija između predstavnika škole i privatnog sektora radi unapređenja postojećeg strukovnog tehničkog obrazovanja.\nUvodničari i panelisti dolaze iz uspješnih kompanija i obrazovnog sektora te će dati pregled trenutne situacije u privatnom i obrazovnom sektoru kao i o inicijativama za unapređenje praktičnog obrazovanja u metalnoj industriji u BiH imajući u vidu iskustva drugih država poput Njemačke i Austrije.\nKompanije koje budu učestvovale imat će priliku da se predstave učenicima i da im objasne svoja očekivanja kao i prednosti zaposlenja u metalnoj industriji BiH.\nOne kompanije koje budu zainteresirane imat će priliku da se predstave i razgovaraju s učenicima u posebnoj prostoriji gdje će moći koristiti svoj laptop i prezentirati promotivne materijale, uključujući postavljanje rolo banera kompanije. Broj mjesta za predstavljanje kompanija je ograničen.\nNakon završetka konferencije učesnici koji budu zainteresirani mogu obići prostorije škole kako bi se upoznali s kapacitetima u smislu mogućnosti za stručno usavršavanje učenika.\nUčešće na konferenciji i panel-diskusiji je besplatno. Imajući u vidu ograničen broj mjesta, popunjen prijavni obrazac treba dostaviti najkasnije do 8. novembra na email: [email protected]\nZa sve dodatne informacije zainteresirane kompanije i pojedinci mogu se obratiti na telefon 033/566-201.\nDualno obrazovanje - koristi za kompanije i učenike Sarajevo Vanjskotrgovinska komora BiH


BalkanMagazin :: Tamnava zaustavila bagere\nTamnava zaustavila bagere\nM. Dimitrijević / kWh\nnedelja, 13. jul 2014 00:00\nDok ne počne ispumpavanje vode iz veštačkog jezera nastalog tokom majskih poplava na kopu „Tamnava-Zapadno polje” čini se sve kako bi se mehanizacija, koja nije potopljena, obezbedila i pripremila za rad u narednom periodu.\nDo majskih poplava najproduktivniji kop u Rudarskom basenu „Kolubara” bio je površinski kop „Tamnava-Zapadno polje”, gde se proizvodila polovina od ukupnih količina proizvedenog uglja i otkrivke u „Kolubari”. Nakon poplavnog talasa, ovaj kop je postao veliko veštačko jezero. Od tada je zaustavljen proizvodni proces, ali su započeti mnogi poslovi koji će omogućiti ponovno pokretanje proizvodnje otkrivke. Prema rečima Slobodana Vučetića, direktora kopa „Tamnava-Zapadno polje” jedino što je ostalo nepoplavljeno je Prvi BTO (bager-traka-odlagač) sistem.\n-Pravovremenom reakcijom i izuzetnim požrtvovanjem svih zaposlenih koji su u tom trenutku bili ovde, spasen je „odlagač 2” sa Drugog BTO sistema. Da u tom trenutku nije reagovano i ovaj odlagač bi bio pod vodom, a vrednost mašine je oko 15 miliona evra. Deo Drugog BTO sistema koji nije poplavljen demontiramo i dislociramo na sigurniju poziciju jer se ne zna, kada počne ispumpavanje vode, da li može doći do klizanja kipe. Ostala mehanizacija na kopu je pod vodom - istakao je Vučetić.\nPrema rečima našeg sagovornika, kada je reč o pomoćnoj mehanizaciji, na ovom kopu trenutno raspolažu jednim cevopolagačem i jednim buldožerom. Planirano je da se, kada se steknu uslovi i obezbedi dovoljan broj mašina, urade nove trase za izmeštanje Prvog jalovinskog sistema duž zapadne granice postojećeg odlagališta ovog sistema. Sa njegovim kretanjem bi trebalo obezbediti uslove i za postavljanje Drugog jalovinskog sistema koji bi pratio poziciju Prvog sistema.\nPomoćnik upravnika ovog kopa Dejan Jevtić naglasio je da to što na kopu nema proizvodnog procesa teško pada zaposlenima, jer su navikli na konstantan rad u proizvodnji.\n-Međutim, posla ima i na delu površinskog kopa koji je ostao nepoplavljen. Priprema se rekonstrukcija dva sistema za proizvodnju otkrivke. Prvi sistem je najmanje oštećen, reč je o delimičnom oštećenju jednog transportera. Sistem ne može da radi na postojećoj konfiguraciji terena, zato je neophodna rekonstrukcija njegove odlagališne strane. Postoje planovi i dogovori, ali ne i njihova konačna verzija. Kada je bude, počećemo rekonstrukciju odlagališnog dela Prvog BTO sistema - kaže Jevtić.\nMali broj mašina pomoćne mehanizacije koristi se za rad na Drugom BTO sistemu, koji je delimično poplavljen, jer je odlagališna strana bila delom pod vodom, pa su transporter i „odlagač 2” bili prilično ugroženi. -„Odlagač 2” sklonjen je na sigurniju poziciju i trenutno se nalazi na visinskom delu odlagališta Drugog BTO sistema. Cilj je da se premesti na bezbednije mesto, a to će biti odlagalište Prvog sistema. Sa redukovanom mehanizacijom radi se trasa za selidbu „odlagača 2” i sve one opreme koju je moguće pomeriti sa odlagališne strane:pogonska stanica, klizni voz, članci, transportna traka – rekao je Jevtić.\nDeo zaposlenih sa „Tamnava-Zapadnog polja”, iz pripremnih radova, bravari iz mašinske službe, rukovaoci mehanizacijom prebačeni su na druge kopove na kojima je uspostavljena proizvodnja. Pored pomenutih poslova na ovom kopu se radi na čišćenju bagera, gde je to moguće. Mašinska i elektroslužba rade zamene i sređivanje bagera dok ne dođe do pokretanja proizvodnje bar na Prvom BTO sistemu. Uz nešto veći broj mašina pomoćne mehanizacije ovaj sistem bi brzo mogao da počne sa radom.


Džonson: Nema alternative zatvaranju - Top Portal\nNaslovnica Vijesti Svijet Džonson: Nema alternative zatvaranju\nBritanski premijer Boris Džonson obrazložiće danas da nema alternative zatvaranju Engleske, a Donji dom parlamenta priprema se da se izjasni o novim mjera za obuzdavanje drugog talasa pandemije kovid-19.\nKako podsjeća Rojters, pošto se tokom prošlog mjeseca opirao pritiscima da se ponovo uvede zatvaranje na nacionalnom nivou, Džonson je u subotu objavio da će nove restriktivne mjere biti uvedene u Engleskoj od ponoći u četvrtak i trajati do 2. decembra.\nUjedinjeno Kraljevstvo, koje ima najviše umrlih od kovid-19 u Evropi, bori se sa više od 20.000 novooboljelih dnevno, a naučnici upozoravaju da bi ove zime moglo da dođe do najgoreg scenarija, odnosno da broj umrlih pređe 80.000.\n“Podaci naših naučnika ukazuju da ako ne djelujemo sada, suočićemo se ove zime sa dva ili više puta većim brojem umrlih nego u prvom talasu”, prenosi Rojters da će, kako navode u njegovom kabinetu, danas reći Džonson.\n“Suočeni sa ovim brojkama, nema alternative, nego nego preduzeti akciju na nacionalnom nivou”, reći će, prema agenciji, premijer.\nU Britaniji je od početka pandemije umrlo 46.717 ljudi.\nPrema novim mjerama, prodavnice koje prodaju osnovnu robu, škole i fakulteti nastaviće da rade, ali će pabovi i restorani biti zatvoreni, osim za isporuke.\nPoslanici će o novim mjerama glasati u srijedu, a i opoziciona Laburistička partija saopštila je da će ih podržati.\nOstale pokrajine Ujedinjenog Kraljevstva – Škotska, Vels i Sjeverna Irska, donose svoje sopstvene mjere za zatvaranje, i već su prošlog mjeseca uvele oštrija zdravstvena ograničenja.\nMinistar Majkl Gov izjavio je u nedjelju da će zatvaranje zemlje biti produženo i poslije 2. decembra, ako bude potrebno, mada Rojters navodi da će Džonson reći da to nije u planu.\nPrethodni članakSmrtnost na bh. putevima tri puta veća nego u Švedskoj\nNaredni članakProtest u Brazilu protiv vakcine za kovid-19


Borili su se kao lavovi: Danski amateri nisu doživjeli debakl u Slovačkoj - Vijesti.me\nU jednoj od najbizarnijih utakmica nacionalnih timova u 21. vijeku i eri modernog fudbala, Slovačka je savladala Dansku 3:0.\nDanska selekcija u Bratislavu je doputovala sa amarerima iz treće i četvrte lige, a među reprezentativcima je bio i jedan igrač futsala, jer su najbolji danski fudbaleri odbili da nastupe zbog sukoba sa Fudbalskim savezom (DBU) oko komercijalnih prava.\nTim sastavljen od radnika u skladištu, uličnih prodavaca novina, konobara... koji se fudbalom bave iz razonode nije doživio rezultatski debakl, mada je bilo evidentno i da Slovaci imaju milosti.\nZapravo, domaćinu se ovaj meč nije ni igrao.\n"Ne znam šta su Danci željeli da postignu time što su okupili ovakav sastav. To je apsolutno neprihvatljivo i nepošteno zbog nas. Mi smo morali da igramo da bi bili kažnjeni, a ja se pitam - da li su oni došli da igraju samo da bi izbjegli kaznu. UEFA mora da se pozabavi ovom situacijom", kazao je selektor Slovačke Jan Kozak.\nUEFA će morati da se pozabavi, jer Danska igra sa Velsom u Ligi nacija u nedjelju, a gotovo je izvjesno da Eriksen, Kjer i ostali asovi neće popustiti, jer imaju podršku i Sindikata fudbalera Danske.\nSindikat je podržao njihov bojkot, tako da se nijedan profesionalni fudbaler nije odazvao pozivu DBU, dok je razočarani selektor Age Harejde ostao u Norveškoj, ne želeći da bude dio farse.\n"Reprezentaciju" je vodio nekadašnji član nacionalnog tima Džon Jensen, bivši igrač Arsenala.\nDanski mediji navode da su se igrači u duelu sa Slovačkom "borili kao lavovi" i da zaslužuju divljenje cijele nacije.\nPosebno golman Kristofer Hag, koji je, inače, čuvar mreže futsak kluba Jegersborg.\nMenso 2 mjeseca i 1 nedelja\nBilo je jos futsal igraca kao npr Jorgensen iz prvaka Danske , oni ce bar pamtit ovaj dan kada su zaigrali za rep., ostalo ce se sve brzo zaboraviti\nNas bi pobijedili!


NAPADI PASA SKUPO KOŠTAJU VRANJE Za godinu dana izujedanima isplatili 4,5 miliona dinara\nLokalnu samoupravu u Vranju 174 zahteva za naplatu štete zbog ujeda pasa lutalica koštala su prošle godine 4,5 miliona dinara.\nSpecijalnoj komisiji grada Vranja u proteklih nedelju dana stiglo je više od 20 novih zahteva građana, kojima su povrede naneli napušteni kućni ljubimci.\nU krugu privatne firme u selu Počekovina kod Trstenika, danas se dogodio bizaran incident u kom su se tri radnika angažovana na poslovima farbanja i to u iskopima onesvestila prilikom radova. Kada je to video gazda firme, potrčao je da im pomogne, ali kada se približio jami, pao je i on u nesvest.\n"PREDSEDNIČE, OŽENI NAM NEŽENJE" Kakav je život u srpskom selu poznatom kao "Severna Koreja"\nSige, mesto od samo 1.000 stanovnika kod Žagubice, postalo je poznato i kao Severna Koreja jer su svi glasali kao jedan.\nNIJE BIO U DIREKTNOJ OPASNOSTI Dodik se nalazio u hotelu u Beogradu ispred kojeg je pucano na crnogorskog biznismena


Zajednica Opština Crne Gore » Blog Archive » Zajednica opština Crne Gore na konferenciji povodom pripreme Zakona o finansiranju lokalne samouprave u Albaniji\nZajednica opština Crne Gore na konferenciji povodom pripreme Zakona o finansiranju lokalne samouprave u Albaniji\n„Najbolje prakse u zakonodavstvu o finansijama lokalnih samouprava: iskustvo jugoistočne Evrope i izazovi sa kojima se suočava Albanija“ naziv je konferencije koja je, povodom pripreme Zakona o finansiranju lokalne samouprave u Albaniji, održana 09-10.02.2016 godine u Tirani u organizaciji Mreže asocijacija lokalnih samouprava jugoistočne Evrope (NALAS) i USAID Projekta za planiranje i lokalnu upravu (PLGP).\nKonferenciji je prisustvovalo preko 70 predstavnika ministarstava finansija, ministarstava za lokalnu upravu, gradonačelnika i predstavnika lokalnih samouprava i njihovih asocijacija iz zemalja regiona, kao i predstavnika albanske Vlade.\nKonferencija je bila posvećena definisanju neophodnog okvira za dijalog između centralnih i lokalnih vlasti koji će obezbijediti finansijski mehanizam i zakone koji su neophodni kako bi se ojačala fiskalna decentralizacija. Predstavnici zemalja jugoistočne Evrope predstavili su svoja iskustva u procesu fiskalne i upravne decentralizacije, s posebnim osvrtom na pojedina pitanja od značaja za zakonodavstvo o lokalnim finansijama. Na konferenciji je razgovarano o zajedničkim problemima, prednostima i nedostacima različitih zakonodavnih pristupa, međuvladine komunikacije i ostalim pitanjima iz oblasti finansiranja lokalnih samouprava u jugoistočnoj Evropi.\nNakon uvodnih prezentacija na temu fiskalne decentralizacije u Albaniji i potrebe za sveobuhvatnim Zakonom o finansiranju lokalne samouprave u ovoj zemlji, na konferenciji su, u okviru pet panela, posebno obrađene teme: sopstveni prihodi i porez na nepokretnosti; međuvladini transferi (bezuslovni grantovi, egalizacioni i blok grantovi za socijalne usluge); alokacija uslovnih dotacija, pristup tržištu duga i investicije na lokalnom nivou; budžetiranje i finansijsko računovodstvo, te pravila koja regulišu međuvladin dijalog.\nNa kraju konferencije, napravljen je kratak pregled prezentovanih iskustava i date preporuke u pravcu pripreme Zakona o finansiranju lokalne samouprave u Albaniji. Zaključeno je da se sistem finansiranja lokalnih samouprava u Albaniji mora više fokusirati na rast ukupnog nivoa lokalnih prihoda kroz rast opštih grantova, a ne na uslovne grantove.\nDelegaciju Zajednice opština Crne Gore na ovom skupu su predstavljali: Refik Bojadžić, Generalni sekretar Zajednice opština; Abaz Kujović, potpredsjednik Opštine Bijelo Polje; Anela Kriještorac, potpredsjednica Opštine Pljevlja; Miomir Jakšić, sekretar Sekretarijata za finansije Glavnog grada Podgorica; Rajka Jovićević, sekretarka Sekretarijata za finansije i ekonomski razvoj Opštine Tivat i Žana Đukić, savjetnica za finansiranje lokalne samouprave u Zajednici opština.


Medicinski fakultet - Blic Online\n"OTKLJUČAVAMO UJUTRU U 22" Histerija u poraženoj "ivermektin" vajber grupi: Menjaju ime, brkaju satnice, a lekari pišu "pod lažnim imenima"\nDa se bizarna vajber grupa „Ivermektin“ ne bavi promovisanjem preparata za životinje kao leka protiv korone, ova zajednica bi se mogla smatrati čak i zabavnom, a ne opasnom po život. Administratorima i takozvanim „Ivermektin“ lekarima očigledno nikad nije dosadno u ovoj zajednici pa u naletu histerije mahnito menjaju naziv vajber grupe, pišu pod drugim imenom ili iz ne baš shvatljivih razloga zaključavaju komunikaciju?!\nFINALNI UDARAC IVERMEKTIN DOKTORIMA Medicinski fakultet objavio ekspertsko mišljenje o leku\nDekanski kolegijum Medicinskog fakulteta objavio je eksperstko mišljenje o "Ivermektinu" u kome se ističe da ovaj lek za životinje nije efikasan u borbi protiv kovida 19.\nDekanski kolegijum Medicinskog fakulteta zatražio je od Klinike za infektivne bolesti, Instiituta za mikrobiologiju i imunologiju i Instituta za farmakologiju ekspertsko mišljenje o Ivermektinu koji pojedini lekari, ali i profesori Medicinskog fakulteta promovišu kao lek protiv korone iako je u Srbiji odobren samo za lečenje životinja. To je za “Blic” ispričao dekan Medicinskog fakulteta Lazar Davidović i najavio da će to ekspertsko mišljenje biti objavljeno na sajtu fakulteta danas popodne.\n"IVERMEKTIN DOKTORKA" POBEGLA IZ BIZARNE GRUPE Jedna od "superadministratorki" izašla iz sramne vajber zajednice nakon STRUČNOG MIŠLJENJA KOLEGA\nProfesorka sa Medicinskog fakulteta Valentina Arsić Arsenijević napustila je bizarnu viber grupu "Ivermektin" u kojoj je bila superadministrator koja je promovisala ovaj lek za životinje kao lek protiv korone pošto su, kako je rekla, eksperti dve katedre Medinskog fakulteta dostavili zvanično obaveštenje dekanu fakulteta Lazaru Daviidoviću da Ivermektin ne treba primenjivati za prevenciju i lečenje kovida.\n"TREBA NAM I PRAKTIČNA NASTAVA DA BISMO SUTRA LEČILI LJUDE" Studenti Medicinskog fakulteta podržavaju uvđenje kovid propusnica: 90 odsto kolega je već vakcinisano\nStudenti Medicinskog fakulteta Univerziteta u Beogradu kažu da su saglasni sa merama koje je uvela uprava te ustanove, a koje podrazumevaju da pohađanje nastave bude omogućeno samo onim studentima koji su vakcinisani, preležali koronu ili imaju negativan PCR test.\nSULUDA BORBA ZA POLITIČKOG VOĐU ANTIVAKSERA Liderima DJB i "Dveri" glasovi preči od zdravlja građana! Da li će im se neozbiljne, ali opasne tvrdnje obiti o glavu?\nPandemija korone, kovid propusnice, obavezna vakcinacija postale su, nažalost, politička tema na kojoj se ubiraju glasovi za predstojeće izbore. Dokaz za to su nastupi pokreta „Dosta je bilo“ i „Dveri“ protiv uvođenja kovid propusnica na Medicinskom fakultetu, ali i glasna tišina koja u vezi sa ovim pitanjem dolazi od većine stranaka.\nTrudnice koje se zaraze korona virusom, a vakcinisane su, imaju lakšu kliničku sliku, kaže Ana Mitrović Jovanović, načelnica dnevne bolnice u GAK "Narodni front" i profesor Medicinskog fakulteta i dodaje da, kako trudnoća napreduje, raste i rizik ukoliko se trudnica inficira korona virusom.\nSTRUKA USTALA PROTIV ŠIRENJA NEISTINA: Medicinski fakultet se ograđuje od kolega potpisnika peticije protiv vakcinacije dece\nNakon skandalozne peticije pod nazivom „Stop diskriminaciji i prinudi oko kovid 19 vakcinacije za decu“, oglasio se i Medicinski fakultet u Beogradu sa potpisnicima i istaknutim profesorima, braneći se od, kako navode „niza netačnih, neutemeljenih i neargumentovanih tvrdnji“. Kako se navodi u saopštenju, navedene tvrdnje koje se tiču vakcinacije dece, nisu iznesene na stručnim skupovima već su prezentirane javnosti na način koji bi mogao da nanese štetu ne samo vakcinaciji dece već i sveukupnoj imunizaciji.\nZaslužna je što su milioni dece spaseni od tuberkuloze: Smilja Kostić je bila ugledni pedijatar, profesor i prva žena docent na Medicinskom fakuletu\nProf. dr. Smilja Joksić-Kostić, rođena u Beogradu 1895. godine, čitav svoj život posvetila je nauci. Bila je stručnjak kojeg pamti i Beograd i svetska literatura, okićena mnogim priznanjima i odlikovanjima, mogla je da se pohvali da je bila prva žena docent na Medicinskom fakultetu u Beogradu, a jedno kategorično "ne" udaljilo ju je od katedre na kojoj je provela godine u radu i istraživanjima.\nNovoizabrani dekan Medicinskog fakulteta u Beogradu Lazar Davidović rekao je za RTS da je očekivao da će do sada biti vakcinisan veći broj građana, ali i da postoje brojni dokazi za efikasnost vakcine. Poručio je da za vreme ekstremno povišenih temperatura, oni koji znaju da imaju vaskularnu bolest treba da se čuvaju, ali i da što pre reše svoj zdravstveni problem. Na mesto dekana stupa 1. oktobra, a svoj izbor vidi kao veliku čast, ali i veliku obavezu.\nU Institutu za javno zdravlje Srbije "Dr Milan Jovanović Batut" danas je organizovana vakcinacija 100 studenata završne godine Medicinskog fakulteta iz Tuzle, koji do kraja godine neće biti u prilici da se imunizuju u Bosni i Hercegovini, jer ne spadaju u prioritetnu grupu.\nNa Univerzitetu u Kragujevcu trenutno se proveravaju i poništavaju diplome Medicinskog fakulteta koje su izdavane državljanima Hrvatske, ali i kosovskim Abancima. Posle afere “Indeks” koja je, nažalost, obeležila ovaj Univerzitet, sada je razotkrivena skrivana ‘zaostavština’ i to Nebojše Arsenijevića, poznatijeg kao bahati rektor, teška oko milion evra.\nSrbija daje 2 MILIONA EVRA za istraživanje korona virusa: Među 14 projekata je i rad o "NULTOM PACIJENTU"\nKoliko je tema korona virusa u fokusu, svedoči i suma koju je odvojio Fond za nauku za finansiranje svih novih otkrića u toj oblasti. Među njima je i rad naših naučnika sa Instituta za sudsku medicinu koji dokazuje da je pacijent preminuo 5. februara od posledica korona virusa u Srbiji prvi pacijent preminuo od posledica tog virusa u Evropi. Fond je za istraživanje na temu korone odvojio sumu od gotovo 2.000.000 evra.\nRad srpskih naučnika s Medicinskog fakulteta objavljen 19. januara ove godine pokazuje da su naši eksperti posle višemesečnih analiza utvrdili da je 56-godišnji muškarac koji je umro u Srbiji 5. februara prošle godine posle teške, obostrane upale pluća zapravo bio preminuo od novog koronavirusa. Prof. dr Slobodan Savić s Medicinskog fakulteta, koji je učestvovao u istraživanju zajedno sa dr Oliverom Stojkovićem sa Instituta za sudsku medicinu i Milenkom Bogdanovićem, asistentom na Medicinskom fakultetu, kaže da je takvih slučajeva verovatno bilo i ranije, ali da oni za sada nisu potvrđeni.


Neozbiljne najave Vlade o povećanju najniže plate - Vijesti Srpske – Najnovije vijesti iz Republike Srpske\nNaslovna Društvo Neozbiljne najave Vlade o povećanju najniže plate\nVlast Republike Srpske najavila je mogućnost povećanja najniže plate koja bi iznosila 600 KM. Ekonomisti kažu da prvo treba smanjiti poreze i doprinose i tek tad razmišljati o povećanjima. Takođe, pitanje je da li bi privreda izdržala dodatne troškove i da li će poslodavci pod teretom najniže plate biti prinuđeni na otpuštanja.\nSimbolično, na praznik rada 1.maja ove godine, predsjednica Srpske Željka Cvijanović poručila je da se nada da će se stvoriti uslovi da se najniža plata u realnom sektoru sa trenutnih 520 poveća na 600 maraka.\n„Najavila je Vlada povećanja za određene sektore da uz javni sektor vodimo računa o tome da se nađe mogućnost da plate rastu i u privatnom sektoru i da naši ljudi budu zaštićeni, ostaje još da se poradi na mnogo toga disciplina plaćana inspektorati izvršavanja obaveza i prema radnicima i prema državi“, kazala je Željka Cvijanović, predsjednica Republike Srpske (01.05.2021.)\nUkoliko bi zaista došlo do toga da najniža plata u Srpskoj bude 600 maraka, trošak poslodavca po osnovu isplate minimalne plate povećala bi se za više od 54 odsto.\nIz Unije udruženja poslodavaca kažu da se o povećanju plata priča, po Zakonu o radu, u posljednjem kvartalu tekuće godine te da su najave o povećanju neutemeljene i neozbiljne.\n„Naša očekivanja idu u pravcu povećanja neoporezivog dijela plate na 1000 KM, a sve sa ciljem rasta neto plata zaposlenih i mi očekujemo od Vlade da će u narednom periodu reagovati. Što se tiče najniže plate jasno je da se pregovori trebaju realizovati u zadnjem kvartalu tekuće godine za narednu godinu i u tom smislu ne vidimo da trenutna makroekonomska kretanja imaju bilo kakve pokazatelje koji bi uticali na bilo značajniji rast najniže plate u RS“, kaže Saša Aćić, Unija udruženja poslodavaca RS.\nIdeja o većim platama je dobra ali se treba voditi računa o tome da se privredna društva ne opterete dodatnim troškovima i dovedu do otpuštanja radnika, kažu ekonomisti. Zato bi trebalo krenuti u promjenu legislative, a to znači smanjenje poreza i doprinosa da bi se moglo dalje razmišljati o povećanjima plata.\n„Postoje matematike i analize koje su urađene po kojima plata može biti bez poreza i do 1000 maraka ako smanjimo opterećenja jer opterećenje od 51% od prije 10 godina je bi moglo lako da se vrati nazad pa bi onda bilo prirodno da svi imaju veće plate a da to ne bude preveliko opterećenje za poslodavca. Govoriti o povećanju minimalne plate sa sindikatima bez razgovora sa realnim predstavnicima poslovne zajednice ili malim preduzetnicima je politika nije realan život“, kaže Zoran Pavlović, ekonomista.\nNeoporezivi dio plate u decembru 2016.godine bio je 200 KM, a najniža plata 370 KM. Tada je minimalna plata poslodavca koštala 583 KM. Ako bi se donijela odluka da neoporezivi dio plate bude 1 000 KM a najniža plata 600 KM, minimalna plata bi koštala poslodavca 899 KM ili 54,2 odsto više nego na kraju 2016.godine.\nStručnjaci zaključuju da povećanje mora imati uporište u privrednim kretanjima koja trebaju biti pokazatelj rasta plata, a pokazatelja, u ovom slučaju, kada se privreda jedva bori da preživi, očigledno nema.


IVOCLAR / Dental Medical\nOno što je započelo u Cirihu 1923. s proizvodnjom veštačkih zuba, razvilo se u vodeću međunarodnu dentalnu kompaniju sa širokim rasponom proizvoda i sistema za doktore dentalne medicine i dentalne tehničare. Sa sedištem u Šanu, Kneževina Linhenštajn, Ivoclar Vivadent AG je kompanija koja je u privatnom vlasništvu od njenog osnivanja. Proizvodi se šalju iz sedišta kompanije u 120 zemalja širom sveta. Ivoclar Vivadent ima filijale u 23 zemlje i zapošljava više od 3000 stručnjaka širom sveta.\nIvoclar Vivadent ima jedan od najvećih centara za istraživanje i razvoj u dentalnoj industriji. Tim od preko 170 stručnjaka zalaže se za razvoj integrisanog koncepta i sarađuje sa renomiranim institucijama i univerzitetima na dnevnoj bazi. Inovacije kompanije Ivoclar Vivadent rezultat su uzajamnog uticaja tehničke izvodljivosti, tržišne orijentacije i iskustva. Njihova otkrića dokazala su svoju vrednost u primeni.\nNeprekidno obrazovanje i usavršavanje je jedan od osnova Ivoclar Vivadenta. Međunarodni centar za dentalnu edukaciju (ICDE) u Šanu je među najmodernijim centrima za kurseve i obuku širom sveta. Regionalni centri za osposobljavanje širom sveta upotpunjuju ponudu kompanije, a takođe osiguravaju visok nivo tehničkog znanja i veština koje se odnose na Ivoclar Vivadent proizvode i sisteme.\nIvostar Set a6 A-D A2-31\nIvostar Set a6 A-D A2-01


Stefanović: U nastavku akcije "Ares" uhapšeno 251 osoba | Beogradske vesti\nPotpredsednik Vlade Republike Srbije i ministar unutrašnjih poslova dr Nebojša Stefanović izjavio je danas da su pripadnici Ministarstva unutrašnjih poslova, u nastavku akcije „Ares“, u saradnji sa nadležnim tužilaštvima, Bezbednosno- informativnom agencijom (BIA), Poreskom upravom i drugim državnim organima, uhapsili 251 osobu, dok su protiv 367 lica podnete krivične prijave u redovnom postupku.\n„Pripadnici MUP-a su u prethodnih pet dana nastavili sa aktivnostima na suzbijanju opšteg kriminaliteta na teritoriji čitave Srbije. Danonoćnim radom policija je sklonila sa ulica značajnu količinu oružja. U ovoj akciji oduzeto je 66 puška, od čega dve automatske, 44 pištolja, među kojima i dva automatska, šest bombi, više kilograma eksplozivnih materija i više hiljada komada municije“, rekao je Stefanović.\nOn je istakao da je na teritoriji opštine Zaječar pronađena i kompletna ilegalna radionica za izradu vatrenog oružja i municije.\n„Policija je i u prethodnom periodu intenzivno radila na hapšenju narko dilera, koji su i u ovoj akciji imali u svom posedu više od 27 kilograma narkotika svih vrsta. Njihovim hapšenjem narkotici su sklonjeni sa ulica, a naša deca su spasena“ rekao je ministar.\nOn je takodje istako i da je ovom akcijom poslata jasna poruka da za policiju nema nedodirljivih i zaštićenih.\n„Policija nastavlja sa aktivnostima na suzbijanju kriminaliteta i nećemo stati sve dok postoji ijedan čovek koji se bavi kriminalom i koji smatra da na takav način može da ugrožava bezbednost građana Srbije“ poručio je Stefanović.\nPosted in Beograd - Vesti Beograd, BEOGRAD-SRBIJA, CRNA HRONIKATagged #Nebojsa Stefanovic\nU nastavku akcije „Ares“ zaplenjeno oružje, droga i cigarete\nУто јул 25 , 2017\nU nastavku akcije „Ares“, pripadnici Ministarstva unutrašnjih poslova u saradnji sa nadležnim tužilaštvima, Bezbednosno-informativnom agencijom (BIA), Poreskom upravom i drugim državnim organima uhapsili su 251 osobu osumnjičenu za različita krivična dela. Policija je nadležnim tužilaštvima podnela i krivične prijave u redovnom postupku protiv 367 lica. ZAJEČAR Pripadnici Ministarstva unutrašnjih poslova […]\nVikend u Beogradu 07. – 09-02.2020\nSaobraćajna nesreća u Železniku,poginuo mladić\nCrveni tepih Golden Globe 2019: Halle Berry\nŠvedska odobrava novi zakon koji prepoznaje seks bez saglasnosti kao silovanja\nUhapšene tri osobe zbog pokušaja iznude


Fabrici: Očekujemo dodatne napore Srbije u usklađivanju spoljnu politike sa EU - European Western Balkans\nBEOGRAD – Šef Delegacije Evropske unije u Beogradu Sem Fabrici izjavio je danas da EU očekuje dodatne napore Srbije kako bi se postepeno uskladila sa Zajedničkom spoljnom i bezbednosnom politikom Unije do datuma pristupanja.\nOn je to naveo u komentaru za Tanjug na izjavu zamenika pomoćnika državnog sekretara SAD za evropska i evroazijska pitanja Hojta Brajana Jia, koji je rekao da Srbija ne može da sedi na dve stolice u isto vreme.\nFabrici je ukazao da bi Srbija, imajući u vidu da su evropske integracije njen strateški prioritet, trebalo da deluje u skladu sa svojom posvećenošću regionalnoj saradnji i stabilizaciji.\n“Srbija već doprinosi civilnim i vojnim misijama EU za upravljanje krizom, što mi pozdravljamo. Ali, očekujemo dodatne napore kako bi se postepeno uskladila sa Zajedničkom spoljnom i bezbednosnom politikom EU do datuma pristupanja”, istakao je šef Delegacije EU u Beogradu.\nAmbasador Fabrici je napomenuo da Zajednička spoljna i bezbednosna politika EU ostavlja “širok prostor za razvoj bilateralnih odnosa sa zemljama koje nisu članice Unije, pod uslovom da se poštuje zajednički okvir”.\nBrajan Hojt JiPoglavlje 31Sem FabriciSrbija\nEWB 10. 02. 2022. 10. 02. 2022.


Sve o finansiranju kroz dodatni vlasnički kapital u Srbiji - Driving Road\nRazmišljate kako da finansirate razvoj svog biznisa i čuli ste za finansiranje kroz dodatni vlasnički kapital, ali niste u potpunosti sigurni šta je to? Šta sve obuhvata ova vrsta finansiranja i koja opcija vam najviše odgovara, saznajte na predavanju koje organizujemo u ICT Hub-u 16. decembra od 18hPredavač je Adam Kovač, menadžer za spajanja i akvizicije u kompaniji Ernst & Young, ekspert na temu finansiranja kroz dodatni vlasnički kapital, koji će detaljno da vas uputi u temu i pokuša da rešimo vaše nedoumice.\nDodatni vlasnički kapital ili na engleskom – equity financing, je oblik finanisranja gde kompanija predaje deo udela u vlasništvu jednom ili većem broju investitora, u zamenu za kapital. U ovoj situaciji, onaj ko ulaže kapital u kompaniju čini to za procenat vlasništva, a ne po modelu kredita ili pozajmice.\nKako je ovo relativno nov i neiskorišćen model finansiranja u Srbiji, pozvali smo Adama Kovača da demistifikuje proces finansiranja kroz dodatni vlasnički kapital, kao i da na primeru startapa Playerhunter koji je i sam prošao kroz proces equity finansiranja, objasni kako je to izgledao u praksi i odgovori na sva pitanja publike.\nAdam je menadžer u EY sektoru za merdžere i akvizicije, sa 5 godina radnog iskustva. Iako se specijalizuje za IT/Tech, radio je u brojnim industrijama i za kupce i za prodavce kompanija (FMCG, Logistika, Poljoprivreda, Maloprodaja, Bankarstvo). Najskorije je radio na projektu prodaje 3Lateral-a, a pre toga na transakciji od 3 milijarde evra – prodaji SBB/United Grupe.\nDogađaj organizuje ICT Hub uz saradnju sa USAID-ovim Projektom saradnje za ekonomski razvoj.\nMolimo Vas da se za dolazak na događaj prijavite OVDE!


Hongkong testira high-tech monitoring sisteme za „pametne“ zatvore | PC Press\n15. februar 2019. 18. februar 2019. Marijana Pečić\nZatvori u Hongkongu testiraju različite visokotehnološke sisteme koji će omogućiti ovim ustanovama da bolje prate zatvorenike, prenosi South China Morning Post. Gradski komesar za zatvorske službe, Danny Woo Ying-min, tvrdi da će se novi sistemi koristiti za praćenje abnormalnog ponašanja među zatvorenicima, sprečavanje samopovređivanja i efikasnije upravljanje zatvorima.\nInicijativa „pametnih zatvora“ uključuje davanje zatvorenicima narukvice nalik fitnes trekerima koje prate lokaciju i aktivnost, uključujući otkucaje srca. Neki objekti će takođe početi da koriste sisteme video nadzora koji mogu da identifikuju bilo kakva neuobičajena ponašanja, tuče i pokušaje nanošenja štete samom sebi. Zatvorske službe takođe testiraju robote koji će se koristiti za traženje droge u izmetu zatvorenika. Roboti, koji su navodno koštali oko 125.000 dolara, izgleda da imaju manje veze sa navodnim sigurnosnim metodama zatvorenika i povećanom efikasnošću, a više sa stražarima koji ne žele da se bave izmetom.\nDok se programi pozicioniraju kao pokušaj da se zatvorenici drže na sigurnom, novi pametni programi verovatno izgledaju invazivno za zatvorenike koji su im izloženi. Sistem video nadzora uključuje postavljanje kamera u kupatila, a narukvice za praćenje postavljaju zatvorenike pod stalnu prismotru čak i kada nisu ispred kamere.\nPročitajte i: Microsoft objavio hitne zakrpe za Exchange Server\nEvolucija tehnologija je stvorila nove načine praćenja zatvorenika, ne obazirući se na njihova prava. Nedavno je otkriveno da zatvori u SAD-u stvaraju audio zapise zatvorenika i ljudi s kojima su razgovarali telefonom, često bez dozvole, dok su zatvori u Velikoj Britaniji ranije razmišljali da ubace „mašinski čitljive“ RFID oznake pod kožu nekih zatvorenika.\nTagovi: Hongkong, Kina, Monitoring sistemi, nadzor, pametne narukvice, Pametni zatvor, roboti, zatvor, Zatvorenici\n← Spekuliše se da Apple u aprilu lansira video servis\nInstagram istražuje problem zbog kog su izbrisani milioni pratilaca sa većeg broja naloga →


Naslovna » Izlasci » Izložbe » VII Novogodišnji kup u maketarstvu\nNeko drugi 1. decembar 2014. Izložbe Postavite komentar\nKao i do sada poseban deo će biti obezbeđen za makete u radu i makete koje će biti prikazane u izložbenom delu.\nDo Muzeja vazduhoplovstva može se doći i lokalnim putem Beograd – Surčin ili autoputem, a do muzeja saobraća i autobus GSP-a na liniji 72, sa polaznom stanicom „Zeleni venac“ i sa zadnjom stanicom kod pristanišne zgrade aerodroma „Nikola Tesla“ Beograd.\nSve informacije mogu se dobiti preko mejla info@oluj.org, a prijave za maketarsku berzu prikupljaju se do 5. decembra na isti mejl.\nPoseta takmičenju i postavci muzeja ove godine je besplatna za sve posetioce, a i parking oko muzeja je besplatan.\nSvaki takmičar se može u jednoj kategoriji takmičiti sa više maketa, a rangiraće mu se najbolje plasirana maketa. (danubeogradu.rs)\n9:00… Prijava maketa\n11:30… Otvaranje takmičenja\n12:00 – 15:00… Ocenjivanje maketa\n18:00… Dodela priznanja\nTagoviaerodrom "nikola tesla" dub izlasci izložbe maketarstvo muzej vazduhoplovstva vesti\nPrethodni Izložba „Rat i plakat: 1914-1918.“ do 31. januara\nSledeći „Rajsko putovanje“ – u bioskopima od 4. decembra


Još bez odgovora MUP-a na preporuke ombudsmana o Savamali | Serb.rs\nSerb.rs > SRBIJA > Još bez odgovora MUP-a na preporuke ombudsmana o Savamali\n10. avgusta 2016. / Komentari su isključeni na Još bez odgovora MUP-a na preporuke ombudsmana o Savamali\nZaštitnik građana Saša Janković (foto:rs.n1info.com)\nZaštitnik građana Saša Janković saopštio je 9. avgusta da Ministarstvo unutrašnjih poslova Srbije (MUP) ni posle isteka dodatnog roka nije postupilo po njegovim preporukama u slučaju rušenja u Savamali čime je prekršilo zakonsku obavezu.\nKritikovao je i ministra policije Nebojšu Stefanovića jer je odlučio da tuži nedeljnik NIN umesto da se bavi rešavanjem slučaja Savamala. MUP je Jankoviću odgovorio da time osporava prava Stefanovića da „zatraži pravdu na sudu zbog laži i neistina“, ali nije dao odgovor u vezi sa zakonskim obavezama ministarstva prema preporukama ombudsmana.\nJanković je naveo da MUP nije postupio po preporukama, niti ga je obavestio o razlogu zbog koga ne može da izvrši preporuke, čime je prekršilo zakonom propisanu obavezu.\n„Kada najmoćniji organi vlasti, kao što je Ministarstvo unutrašnjih poslova, gaze zakon, to je jako loša poruka građanima da propisi ne važe podjednako za sve i da politička volja ima primat nad vladavinom prava“, navodi se u saopštenju zaštitnika građana.\nJanković je dodao da je za to vreme ministar unutrašnjih poslova podneo tužbu protiv urednika i novinarke nedeljnika NIN, jer su ga na naslovnoj strani označili kao najodgovornijeg za to što policija u Savamali nije radila svoj posao štitila bezbednost građana i imovine.\nStefanović je polovinom juna najavio je da će tužiti nedeljnik NIN pošto je na naslovnoj strani tog magazina dovoden u vezu s rušenjem objekata u beogradskoj četvrti Savamala. Na naslovnoj strani izdanja NIN-a od 16. juna Stefanović je označen kao „glavni fantom iza Savamale“ i objavljena ocena da rušenje u Savamali nije bilo moguće bez znanja i pomoći ministra policije.\nJanković je uputio preporuku za otklanjanje utvrđenih propusta 9. maja ove godine. Prema zakonu, organ državne uprave je dužan da najkasnije u roku od 60 dana obavesti zaštitnika građana o tome da li je postupio po preporuci i otklonio nedostatak, odnosno da ga obavesti o razlozima zbog kojih nije postupio po preporuci.\nNa kritike ombudsmana državna sekretarka MUP Jana Ljubičić odgovorila da je očigledno da Janković na „najgori način i suprotno Ustavu i zakonima Srbije, osporava ljudsko i zagarantovano pravo Stefanovića da zatraži pravdu na sudu, zbog grubih laži i nestina koje su iznete u nedeljniku NIN“.\n„Skandalozno je da čovek koji mesečno zarađuje 400.000 dinara, kako bi štitio prava građana, osporava bilo kome pravo da zaštiti sebe na sudu. Iskreno se nadam da time ne želi da vrši pritisak na sudske organe, imajući u vidu da je postupak po ministrovoj tužbi u toku“, ocenila je ona.\n„Volela bih već jednom da Janković skine masku zaštitnika građana sa lica i da jasno kaže koja je njegova uloga u društvu i šta su mu ciljevi. Tražim od njega, kad se već poziva na Zakon o zaštitniku građana, da se malo bolje upozna sa istim i prestane da ga krši svojim očiglednim političkim angažovanjem“, navela je Ljubičić u saopštenju.\nJanković je 10. avgusta izjavio da MUP Srbije, u saopštenju od 9. avgusta, nije objavio „ni reči o zakonskim obavezama“ tog ministarstva na koje je on prethodno ukazao.\n„Umesto toga državna sekretarka u MUP-u, u službenom kapacitetu pokušajem ličnih diskvalifikacija ‘brani’ od Zašitnika građana pravo ministra Stefanovića da podnese ‘privatnu’ tužbu“, izjavio je Janković agenciji Beta.\n„Da li ona ‘samo’ zloupotrebljava položaj stavljajući MUP u ulogu advokata privatnog lica ili je to najbolji dokaz potrebe da stanem u zaštitu slobode medija s obzirom na to da njena službena reakcija otkriva da iza dr Stefanovićeve tužbe stoji državni aparat sile i da je ministrova tužba protiv NIN-a u stvari pritisak vlasti na kritičko novinarstvo“, izjavio je Janković.\nU noći između 24. i 25. aprila osobe s fantomkama bagerima su porušile nekoliko objekata u Hercegovačkoj ulici i maltretirale građane koji su se tu zatekli, vezivali ih i oduzimali im mobilne telefone. Građani su zvali policiju, ali su ih službenici, govoreći da nisu nadležni, upućivali na Komunalnu policiju u kojoj su im takođe rekli da nisu nadležni, te niko nije obavio uviđaj.\nOmbudsman je u izveštaju od 9. maja konstatovao da policija nije blagovremeno reagovala u tom slučaju. On je tada naveo da je u slučaju Savamala reč o organizovanom kršenju prava građana, a kao posebno zabrinjavajuće istakao je da je ovakvo postupanje bilo „usklаđeno nа više nivoа i između više držаvnih i nedržаvnih subjekаtа“.\nZaštitnik građana je 18. jula da MUP nije ispunio zakonsku obavezu da postupi po njegovim preporukama ili da ga obavesti po o razlogu zbog koga to nije učinilo.\nOznake: MUP, nepoštovanje zakona, Saša Janković, Savamala, vesti, vlast, zaštitnik gradjana / Objavljeno u: SRBIJA\n© 9340 Serb.rs. Sva prava zadržana.


Otreznili se zbog Jugoslavije i Kosova - Makron: Svedoci smo kraja zapadne hegemonije u svetu, okolnosti se menjaju ... | WebTribune\nHome SPEKTAR Otreznili se zbog Jugoslavije i Kosova – Makron: Svedoci smo kraja zapadne hegemonije u svetu, okolnosti se menjaju …\nOtreznili se zbog Jugoslavije i Kosova – Makron: Svedoci smo kraja zapadne hegemonije u svetu, okolnosti se menjaju …\n„Svedoci smo kraja zapadne hegemonije u svetu, okolnosti se menjaju“, rekao je Makron i pozvao na preispitivanje odnosa sa Rusijom.\nŠta je nateralo francuskog predsednika da prizna činjenicu koja je očigledna i zašto je priznanje da je započela nova era izrekao upravo on?\nDušan Proroković iz Instituta za međunarodnu politiku i privredu podseća da opadanju vojne, političke i ekonomske moći Zapada, pre svega evropskih država, prisustvujemo od 2008. godine.\n„Od 2016. godine i početka ’bregzita‘, to je faktički nepovratan proces, to je neko morao da konstatuje“, kaže on.\nVreme za praktične korake\n„S druge strane, Makron je najgrlatiji u zahtevima da se preduzmu određene unutrašnje reforme Evropske unije i verovatno je ovo jedan od argumenata kako bi izvršio dodatni pritisak na Nemačku, da bi taj proces, posle odlaska Velike Britanije, konačno počeo. Iako je prethodne tri godine bilo puno reči o reformama Evropske unije, na tom planu praktično ništa nije urađeno“, ocenjuje Proroković.\nProfesor Moskovskog državnog univerziteta Andrej Manojlo primećuje da se Markonove ocene zapravo nadovezuju na mišljenje američkih političara, uključujući i predsednika Donalda Trampa, da se epoha dominacije Zapada završava i da treba nešto preduzeti.\n„Makron u tom smislu ne iznosi toliko svoje mišljenje, koliko podilazi nekom od jačih političara, pre svega Amerikancima. Ali to ne znači da nije u pravu. Kada kaže da se epoha zemalja Zapada bliži kraju, on ima u vidu, na prvom mestu, da na međunarodnu scenu stupaju države koje jačaju svoju privredu, a nove ekonomske mogućnosti otvaraju im put da utiču na svetsku politiku u celini“, kaže Manojlo.\nFijasko američkog egoizma\nI profesor Gevorga Mirzojana sa Finansijskog univerziteta pri Vladi Rusije, smatra da je Makron samo priznao realnost, jer je zapadnocentrični svet zaista završen.\n„Upravo zato G7 više ne predstavlja ništa naročito, delom i zato Tramp insistira na povratku Rusije — SAD žele da taj klub bude reprezentativniji“, kaže Mirzojan.\n„Koncept zapadnocentričnog sveta je doživeo fijasko, a razloga je više: američki spoljnopolitički egoizam, propast neodrživog koncepta globalizacije, koji, umesto da gradi pravedan globalni svet zasnovan na zapadnim vrednostima, od Drugog svetskog rata SAD koriste kao svoju moć, i to isključivo za ostvarenje koristoljubivih i usko nacionalnih interesa“, ocenjuje Mirzojan.\nOtreznili se zbog Jugoslavije i Kosova\nMirzojan takođe smatra da je slučaj raspada Jugoslavije u mnogome bio otrežnjujući, posebno u pogledu neuspeha zapadnog koncepta.\n„Pokušavali su da druge zemlje nateraju da im se priključe, umesto da ih integrišu. A najupečatljiviji primer za to je agresija na Jugoslaviju, kako 90-ih godina, tako i kasnije, kada su Srbiji otimali Kosovo. To je mnogima otvorilo oči i pokazalo da je veoma opasno živeti u takvom amerikanocentričnom svetu“, dodaje.\nPresudan uspon Kine\nKomentarišući konstataciju Makrona da u svetu jačaju druge sile i da se Kina probila u prve redove, a da Rusija postiže veliki uspeh u svojoj strategiji, Andrej Manojlo kaže da se ranije govorilo samo o uticaju Rusije, Brazila, Indije i Kine, ali da se sada taj spisak širi.\nProfesor Mirzojan veruje da je uspon Kine odigrao važnu ulogu u kraju zapadnocentričnog koncepta.\n„Poslednja je pala idejna dominacija Zapada, i to kada je čitav niz zemalja, pre svega Kina, dokazao da postoji razumna i održiva alternativa zapadnoj liberalnoj demokratiji. Zato je Makron apsolutno u pravu kada govori o kraju zapadnog sveta. Ali mi od njega očekujemo ne samo reči, nego i dela koja bi mogla da poprave situaciju za Zapad. Upravo o takvim delima govori Tramp kada predlaže da se Rusija vrati u zapadni ’savet direktora‘, odnosno u G8“, zaključuje Mirzojan.\nPosebna poruka za Trampa\nMakron je pozvao i na preispitivanje odnosa sa Moskvom jer je, kako kaže, bez nje nemoguće izgraditi novu bezbednosnu arhitekturu u Evropi. Dušan Proroković smatra da je Makronovo obraćanje više upućeno Americi, nego Rusiji i Kini, jer američka strategija, uperena protiv Rusije, nije donela konkretne rezultate.\n„Evropska unija je pratila veliku cenu, zato što je stala na stranu SAD i zato što je učestvovala u antiruskoj histeriji. To možemo da vidimo i kod poljoprivrednih proizvođača, i na različitim političkim nivoima, i u sferi razmene tehnologije. Zbog toga makron želi da pošalje poruku — da nova politika EU treba da bude manje oslonjena na Ameriku, a više na odbranu sopstvenih ciljeva i interesa“, zaključuje Proroković.\nFrancuski lider je takođe rekao da bi Pariz i Moskva trebalo zajedno da čine nešto korisno za svet, jer će Evropa u suprotnom ostati pozornica strateške borbe između SAD i Rusije.\nGrčki udar na novu ukrajinsku crkvu sa velikim posledicama\nRusija bi mogla pomoći Turskoj da stvori vlastiti borbeni avion pete generacije\nČuveni hrvatski novinar o proslavi “Oluje”: Pred izbore padnu tako nisko – Nije nas zahvatila civilizacija\nBrutalni rat sa Rusijom: Nemci proterali ruske diplomate zbog sumnji na ubistvo – Moskva besna, obećava odmazdu\nMisterija na Antarktiku: Tenkovi čuvaju vanzemaljski NLO koji je pao – VIDEO\nErdogan: Trampov plan je projekat okupacije, Jerusalim nije na prodaju\nTAJNI CIA DOKUMENT: Pravi razlog uništenja drevnih civilizacija – EVO ŠTA ĆE SE NAMA DOGODITI – VIDEO\nRusija odbila predlog Turske da zajedno kradu naftu iz Sirije – Erdogan preti da će se okrenuti Americi\nPodmladite svoje kosti i ceo skelet za 20 godina uz samo 3 sastojka\nŠOKANTNA TVRDNJA OBRADOVIĆA: Beograd pored Austrije i sa drugim zemljama potpisao ugovor o VRAĆANJU MIGRANATA U SRBIJU


- Jubilarni rođendan Komercijalne banke - Banke:online/\nJubilarni rođendan Komercijalne banke //\n// 2010-10-20 16:23:52\nKomercijalna banka je, 19. Oktobra, obeležila 40 godina postojanja i uspešnog rada. Kapital od preko 300 miliona evra, 700.000 klijenata, 1,2 miliona aktivnih računa, mreža od 25 filijala i 270 ekspozitura širom Srbije, tri hiljade zaposlenih... čini je jednom od najjačih banaka u zemlji, kao i jednim od najjačih srpskih brendova.\nSvoje prisustvo u regionu sve uspešnije razvija i preko svojih banaka u Crnoj Gori i Bosni i Hercegovini, sa dodatnih preko 30 filijala, a usluge pruža i klijentima u Evropskoj Uniji, preko poslovne jedinice u Frankfurtu.\nGodinu jubileja obeležili su značajni događaji u Banci: Prva milijarda evra prikupljene devizne štednje na početku godine, uz novih 150 miliona u toku 2010. godine, kao i značajna dokapitalizacija Banke od 120 miliona evra, druga najveća direktna investicija u proteklih godinu dana u Srbiji.\nTokom godine, kako to čini i godinama unazad, Banka je sprovela niz dobrotvornih akcija pod zajedničkim motom „40 dobrih stvari“, tako što je svakog meseca organizovala i sprovela po jednu akciju kojom deli radost sa zajednicom u okviru koje posluje.\nSvoj rođendan Banka je proslavila u BelExpo centru sa gotovo 2.000 zvanica koje su, svaka na svoj način, doprinele postignutim uspesima.\n„Komercijalna banka danas je spoj tradicionalnih vrlina i modernizacije, koji su obezbedili da se Banka po svim objektivnim merilima i pokazateljima snage i uspešnosti pozicionira pri samom vrhu srpskog bankarstva, a po mnogima i na samom vrhu“, istakao je u svom obraćanju gostima, Ivica Smolić, predsednik IO Banke.\nGospodin Smolić je u narednom periodu najavio novih, simboličnih, 40 projekata tehničke i tehnološke modernizacije, čijom realizacijom će Banka funkcionisati još efikasnije.\nGosti, među kojima su bili najviši predstavnici državnih institucija, diplomatskog kora, brojnih uspešnih partnera Banke, sportisti, umetnici... aktivno su pomogli u izboru najoriginalnijeg projekta društvene odgovornosti, koje je Banka organizovala u celoj svojoj mreži.\nZa dobru atmosferu pobrinuli su se Bajaga i instruktori, Aleksandra Kovač, Vlatko Stefanovski, Leo Martin, Gru i plesači, koji su sve goste muzički prošetali kroz 4 decenije u kojima se razvijala Komercijalna banka - Banka u najboljim godinama.\nIzvor: Komercijalna Banka\nTagovi: komercijalna_banka banke kapital racuni filijale\n: Banke u Srbiji //\n: Piraeus Banka - Piraeus Banka otvara 48 filijalu u Savogradu //\n: EFG Eurobank - Isplata stare devizne štednje počinje 31. maja //


VestiDanas je Velika Gospojina: Jedan od dvanaest najvećih hrišćanskih praznika\nVelika Gospojina se u mnogim porodicama u Srbiji proslavlja kao porodična slava, a često je i crkvena, ili slava celog sela. Zato se svi običaji u vezi sa praznicima posvećenim Majci Božijoj zasnivaju na poštovanju njenog kulta, u koji su uklopljena verovanja i rituali iz narodne religije.\nNa ovaj praznik uveliko se odlazi na izvore koji tada imaju lekovito dejstvo. Bogorodica je zaštitnica bolesnih, pa su za Veliku Gospojinu u Srbiji mnogi bolesnici odvođeni na izvore da se umiju.\nPrethodni članakTimočki Zodijak: Dnevni horoskop za 28. avgust 2020.\nSledeći članakPromocija knjige „Guslarke i sviračice na tradicionalnim instrumentima” u Kladovu


Svinjsko meso u prodavnicama uskoro skuplje za 20 odsto - Glas Zaječara\nHome Ekonomija Svinjsko meso u prodavnicama uskoro skuplje za 20 odsto\nPredsednik Asocijacije stočara Srema i Mačve Zoran Erić rekao je za Betu da meso ne poskupljuje, već se „cena vraća na nivo od pre više meseci“.\n„Sve je poskupelo, cena stočne hrane je skuplja i do 30 odsto pa ni sa višom cenom žive vage svinja od 165 dinara ne pokrivamo troškove proizvodnje i nadamo se da će ići još gore“, rekao je Erić.\nIstakao je da su prethodnih meseci trgovci „dobro zarađivali kupujući meso po 100 do 120 dinara po kilogramu, a kilogram buta prodavali po 500 dinara, a ostale kategorije po 200-300 dinara po kilogramu“.\nZoran Matijević suvlasnik kompanije „Matijević“ je rekao da bilo krajnje vreme da poskupi svinjsko meso.\n„Mi smo u dvostrukoj ulozi – i u ulozi proizvođača i prodavca. Kao proizvođaču nam odgovara da meso poskupi, a kao prodavcu ne bač sasvim jer ne možemo da podignemo toliko cenu svinjskog mesa koliko je poskupela živa stoka pošto bi pala prodaja, reko je Matijević agenciji Beta.\nPrethodni tekstU Srbiji još 2.864 novoobolela, 37 preminulih\nNaredni tekstOd sutra imunizacija “Sputnik V” vakcinom u Domu zdravlja u Zaječaru


Održana izložba "Za dug vek-med je lek" - PRIBOJSKI PORTAL\nU organizaciji Udruženja pčelara Priboj i Turističke organizacije našeg grada, u Priboju je 24. septembra održana tradicionalna izložba meda i drugih pčelinjih proizvoda pod nazivom „Za dug vek – med je lek“.\nUprkos pandemiji korona virusa, pribojski pčelari su, posle prošlogodišnje pauze, ove jeseni uspeli da nastave tradiciju i organizuju izložbu. Proizvode najmarljivijih stvorenja na svetu izložili su samo lokalni pčelari, a gosti su bili jedino proizvođači opreme iz Kragujevca, Lazarevca i Arilja.\n„Zahvljujem Opštini, Turističkoj organizaciji i svim učesnicima, što nastavljamo tradiciju našeg okupljanja. Tokom jeseni će biti realizovan projekat nabavke linije za izradu pogača, koji je sa 500 hiljada dinara pomogla lokalna samouprava.“, rekao je Nikola Miković, predsednik Udruženja pčelara Priboj.\nČast da otvori ovu tradicionalnu manifestaciju pripala je Damjanu Dramliću, članu IO Saveza pčelarskih organizacija Srbije.\nIzložba ili sajam meda i drugih pčelinjih proizvoda, za Pribojce je bila prilika da kupe med po dosta nižim cenama, a za pčelare da se okupe, razmene iskustva i druže.\nA da i naredna godina bude medna, rodna i plodna, a pčelari i njihove pčele budu zdravo, kroz prigodan program, poželeli su pribojski čuvari narodne tradicije – zdravičari, instrumetalisti i pevači izvornih pesama, članovi Društva guslara „Priboj“.


Savo Manojlović pozvao na protest u četvrtak u 19 sati ispred Predsedništva - Glas Zaječara\nSavo Manojlović pozvao na protest u četvrtak u 19 sati ispred…\nNajveći broj novoobolelih u Srbiji: Više od 18.000 za 24 časa\nU sredu bez struje nekoliko ulica i sela\nHome Društvo Savo Manojlović pozvao na protest u četvrtak u 19 sati ispred Predsedništva\nDirektor kampanje „Kreni promeni“ Savo Manojlović rekao je danas da će u četvrtak, 20. januara, u centru Beograd biti organizovan protest zbog „administrativne opstrukcije“ Skupštine Srbije o verifikaciji narodne inicijative, čime bi se omogućilo prikupljanje potpisa za zabranu iskopavanja litijuma.\nNaveo je i da su kontaktirali taj odbor da su se, kako je istakao, i „ljudi iz Odbora složili da uopšte ne vide razlog zašto je (inicijativa) dostavljena njima“.\nOn je ponovio da „Kreni-Promeni“ ima dva jasna zahteva da se ukine prostorni plan za Loznicu i da se zabrani iskopavanje litijuma i bora na 20 godina.\nManolović je ocenio da je ono no što predsednik republike predlaže za moratorijum od godinu dana u vezi litijuma „samo način da se stišaju strasti“.\n„Vidimo da očigledno oni ne žele da institucionalnim putem reševaju stvar“, rekao je Manojlović.\n„Borimo se za celu Srbiju ne samo za Jadar, a moratorijum od 20 godina je apsolutno primereno rešenje“, rekao je on.\nUpitan da li se oseća bezbedno, Manojlović je odgovorio da „oseća da se za slobodu vredi boriti“.\n„Pozivam sve gradjane da se zajedno izborimo … i ukoliko bude bilo više ljudi na ulici tolika će biti veća i bezbednost svih nas“, rekao je on.\nUpitan da li zna ko su ljudi koji su ga napali, odgovorio je odrečeno: “ Ne znam i ne zanima me „.\nPredstavnica „Kreni Promeni“ Kristina Urošević je navela da se više od 4.000 gradjana javilo kako bi pomogli u prikupljanju potpisa.\nRekla je i da je lično potresena scenama ispred Skuopštine Srbije.“\nBilo nam je onemogućemo da se čuje naš glas i želim da kažem u ime mladih ljudi i studenata da je to država u kojoj ne želimo da živimo i gde se tenzije i sukobi predstavljaju kao nešto normalno a ne dozvoljava se da slobodno kažete mišljenje“, rekla je ona.\nPrethodni tekstNajveći broj novoobolelih u Srbiji: Više od 18.000 za 24 časa\nU Zaječaru 81 novooboleli od korona virusa\nSavo Manojlović pozvao na protest u četvrtak u 19 sati ispred Predsedništva 18/01/2022\nNajveći broj novoobolelih u Srbiji: Više od 18.000 za 24 časa 18/01/2022\nU sredu bez struje nekoliko ulica i sela 18/01/2022\nOd mladih i za mlade: Prijavite se na konkurs Zaječarske inicijative 18/01/2022\nU Zaječaru 81 novooboleli od korona virusa 18/01/2022


Beogradski sajam: Prodato 12,7 milijardi dinara robe i usluga u 2016. | Gde Investirati\nJune 8, 2017\tComments 0\nEkonomski rezultati rada Beogradskog sajma u 2016. godini procenjuju se na 12,7 milijardi dinara vrednosti prodate robe i usluga, rečeno je na svečanosti povodom obeležavanja Svetskog dana sajamske industrije.\nProšle godine je ukupno bilo 40 manifestacija sa više od 680.000 posetilaca, a ove godine će biti 48 sajmova i izložbi – navela je generalna direktorka Beogradskog sajma Danka Selić,\n“Ovo je godina u kojoj slavimo 80 godina od osnivanja Sajma, i trudićemo se da potvrdimo slogan da je to ‘Mesto koje je video ceo svet’ jer je idealno za razmenu ideja i saradnju kao i stvaranje novih radnih mesta”, istakla je Selić.\nDodala je da u svetu izlagači i posetioci ukupno tokom sajmova i izložbi potroše 98 milijardi evra tako da je jasno koliko je rad sajamskih institucija važan za ekonomiju.\nDirektor Sektora industrije Privredne komore Srbije Miroslav Lutovac je rekao da je “najbolji način da se sagleda šta i kako radi konkurencija svakako održavanje sajmova jer je tu najveća interakcija proizvodjača i kupaca”.\nZamenik gradonačelnika Beograda Andreja Mladenović rekao je da bez Beogradskog sajma ne bi bilo dvocifrenog rasta broja turista u Beogradu.\n“Pored Centra ‘Sava’ i ‘Arene Beograd’, Sajam je nešto bez čega ne možemo zamisliti Beograd, i nama je cilj da zajednički proširujemo broj manifestacija i time privučemo još veći broj izlagača i posetilaca”, rekao je Mladenović.\nEkonomista Ivan Nikolić je predstavio rezultate analize Ekonomskog instituta o uticaju poslovanja Beogradskog sajma na privredu Beograda i Srbije rekavši da “Sajam ima 181 zaposlenog, ali generisan broj radnih mesta je više od 1.700 po manifestaciji, odnosno 700 angažovanih ugovorima po manifestaciji”, rekao je Nikolić.\nPrevious Dinar oslabio prema evru, danas 122,35 dinara za evro\nNext Kamate na kredite nikad niže, ali su marže i dalje previsoke\nTags Beogradski sajamposlovni rezultati\nRača dobija fabriku meda\nU Rači će biti izgrađen pogon za otkup i plasman meda jer je ta opština ponudila najveću pomoć pčelarima za njegovu izgradnju, saopštio je Savez pčelarskih organizacija Srbije (SPOS).\nSrbija i Bugarska potpisuju memorandum o izgradnji Gasnog interkonektora\nMinistri energetike Srbije i Bugarske Aleksandar Antić i Temenuška Petkova potpisaće u četvrtak, u Sofiji Memorandum o razumevanju za izgradnju Gasnog interkonektora Bugarska-Srbija.\nEU ne donosi odluku o prodaji Železare Smederevo\nInformacija da će Evropska komisija u prvoj polovini aprila doneti odluku da li će dozvoliti Srbiji da proda Železaru Smederevo kineskoj kompaniji HBIS je potpuno netačna, kaže za Danas dobro


Republički krizni štab: Nastava počinje normalno; u opticaju tri fleksibilna modela | Radio Kosovska Mitrovica\nRepublički krizni štab: Nastava počinje normalno; u opticaju tri fleksibilna modela\n24. August, 2021 17:54 |\nMinistar prosvete Branko Ružić, nakon današnje sednice Kriznog štaba RS za borbu protiv koronavirusa, predstavio je detaljan plan rada škola od 1. septembra.\n“Obrazovanje dece je svakako jedan od prioriteta u našem radu i tome pristupamo na jedan odgovoran, promišljen i sinergijski način”, rekao je Ružić i dodao je da su sa svima razgovarali, pre svega sa zdravstvenom strukom jer su borba protiv koronavirusa i očuvanje zdravlja prioritet.\n“Intencija nam je da nastava krene redovno, da se đaci više ne dele u grupe i da časovi traju 45 minuta”, naveo je Ružić.\nMinistar prosvete Branko Ružić rekao je da će škola početi 1. septembra za sve jedinice lokalne samouprave i istakao da će u opticaju biti tri modela koja će zavisiti od ukrštanja podataka o broju vakcinisanih, zaraženih, procentu pozitivnih testova i poštovanju mera.\nPrvi model pripadaće potpuno sigurnom okruženju gde obrazovno-vaspitni rad može da se odvija neposredno u školi za sve učenike u odeljenju istovremeno. Deca sede zajedno u klupama, nose masku samo dok razgovaraju ili odgovaraju, vakcinisani nastavnici ne nose masku dok ne priđu učeniku na razdaljinu od 1,5 metara, objsnio je ministar.\nDrugi model, naveo je Ružić, je kombinovani model sličan prošlogodišnjem za učenike sedmog i osmog razreda i srednjoškolce što bi značilo da bi jedan dan radili onlajn, a drugi dan imali neposrednu nastavu.\nIstakao je da je razlika u odnosu na prošlogodišnji model za srednje škole da se ta smena vrši na dnevnom nivou, a prethodne godine je bilo na nedeljnom nivou.\nNaglasio je da tim za procene može da spusti ovaj model i za peti i šesti razred i da ukoliko ima više od 16 učenika u odeljenju delili bi se na grupe.\nTreći model predstavlja one najugroženije jedinice lokalne samouprave i za te škole je prepremljena onlajn nastava za srednjoškolce, a za osnovce kombinovana nastava.\nOd prvog do četvrog razreda išli bi na časove od 30 minuta i kao i prošle godine delili bi se na grupe manje od 16 učenika. Drugi ciklus od petog do osmog razreda smenjivali bi se u modelu nastave u danu.


Ulice će biti bez automobila\nZbog navedenog doći će do sledećih izmena u režimu rada linija javnog gradskog prevoza.\n* Trolejbuske linije 19, 21, 22 i 29 biće privremeno ukinute, a uspostavljaju se privremene autobuske linije 21A (Slavija - Učiteljsko naselje) i 29A (Slavija – Medaković 3).\n* Vozila sa linija 24, 26, 37 i 44 će saobraćati, u oba smera sledećom trasom: Trg republike - Makedonska - Dečanska - Bulevar kralja Aleksandra i dalje redovnim trasama.\n* Autobusi sa linija 37 i 44, u smeru ka periferiji, koristiće stajalište “Trg republike” (sa linijama 24 i 26).\n* Vozila sa linije 27 će, u smeru ka Trgu republike saobraćati sledećom trasom: Bulevar kralja Aleksandra - Dečanska - Makedonska - Trg republike.\n* Vozila sa linije 31 će, u oba smera saobraćati sledećom trasom: Studentski trg - Trg republike - Makedonska - Dečanska - Bulevar kralja Aleksandra – Kneza Miloša - Nemanjina – Slavija i dalje redovnim trasama.


Vlada FBiH donijela odluku o raspodjeli 200 miliona KM pomoći kantonima – Kakanj24\nVlada FBiH donijela odluku o raspodjeli 200 miliona KM pomoći kantonima\nOd A S\t On sep 2, 2021\nVlada Federacije Bosne i Hercegovine održala je danas 279. sjednicu na kojoj je između ostalog donesna i odluka o raspodjeli finansijskih sredstava kantonima u iznosu od 200 miliona KM.\nOva sredstva utvrđena su Proračunom Federacije BiH za 2021. godinu, a Federalno ministarstvo finansija zaduženo je za njihovu raspodjelu prema kantonima.\nOd ukupnog iznosa je Unsko-sanskom kantonu dodijeljeno je 23.903.093 KM, Posavskom 7.601,971 KM, Tuzlanskom 38.928.152 KM, Zeničko-dobojskom 31.878.226 KM, Bosansko- podrinjskom 4.152.192 KM, Srednjobosanskom 22.278.273 KM, Hercegovačko-neretvanskom 19.419.727 KM, Zapadnohercegovačkom 8.301.059 KM, Sarajevskom 36.178.423 KM i Kantonu 10 iznos od 7.358.882 KM.\nRaspodjela sredstava na kantone u pojedinačnim iznosima utvrđena je na temelju Odluke o utvrđivanju kriterija za raspodjelu sredstava utvrđenih Proračunom FBiH za 2021. godinu Federalnom ministarstvu finansija “Tekući transferi drugim razinama vlasti i fondovima – KANTONI – sredstva iz aranžmana s MMF-om”, objavljenoj u Službenim novinama Federacije BiH.\nFederalna vlada će, u skladu s Pravilnikom o načinu uplate, pripadnosti i raspodjele javnih prihoda u FBiH, dodijeljena sredstva doznačiti na depozitne račune proračuna kantona, koji su dužni izvještaje o njihovom utrošku dostaviti Federalnom ministarstvu finansija najkasnije do 31. decembra 2022. godine.\nTuga: Ugasio se još jedan mladi život u Kaknju\nPlanska isključenja električne energije u šest naselja


Preduzmi nešto – ICR\nKonkurs za mlade preduzetnike za besplatnu podršku iskusnih menadžera\n„Smart Kolektiv“ i Forum poslovnih lidera pozvali su mlade preduzetnike i preduzetnice sa teritorije Srbije da se prijave za besplatnu podršku iskusnih menadžera – biznis mentora koji će im volonterski pomoći da razviju poslovanje i preduzetnički potencijal radeći sa njima tokom godinu dana, dva do četiri sata mesečno.\nKonkurs se realizuje u okviru projekta „Preduzmi nešto! – Biznis mentorstva za mlade preduzetinke“, i namenjen je mladim ljudima (uzrasta do 30 godina) koji su najranije 2008. godine registrovali preduzeće/preduzetničku radnju i potrebna im je podrška da unaprede svoje poslovanje. Konkurs će biti otvoren do 15. decembra.\nProjekat realizuju „Smart Kolektiv“ i Forum poslovnih lidera, a finansira Ministarstvo omladine i sporta u okviru konkursa za realizaciju ključnih smernica Nacionalne strategije za mlade 2009. i 2010. godine. Vreme i veštine svojih zaposlenih za program doniraju kompanije „Holcim“, „Državna lutrija Srbije“, „Droga Kolinska“, KPMG, „Coca-Cola Hellenic“, „PricewaterhouseCoopers“ i „VIP mobile“.\nSve informacije o uslovima konkursa i potrebnoj dokumentaciji dostupne su na internet stranama www.smartkolektiv.org i www.fpl.rs


ManpowerGroup Srbija | odgovornoposlovanje.rs\nSa predstavništvima u preko 80 zemalja širom sveta, ManpowerGroup predstavlja globalnog lidera u oblasti privremenog i stalnog zapošljavanja, obezbeđujući organizacijama svih veličina kontinuirana kadrovska rešenja kako bi poboljšali poslovnu spremnost i konkurentnost. ManpowerGroup Srbija, sa sedištem u Beogradu, Bulevar Milutina Milankovića 11G, je prihvatila i primenila globalne najbolje prakse, i od 2008. godine kada smo ušli na tržište, dokazali smo i razvili našu ekspertizu na najvišem mogućem nivou. ManpowerGroup pomaže kompanijama da upravljaju promenljivim potrebama za talentima na današnjem tržištu rada u kome brzi pristup adekvatnim kadrovima predstavlja jaku konkurentnu prednost. Već nekoliko godina zaredom, ManpowerGroup je jedina kompanija u ovoj oblasti proglašena od strane prestižnog Ethisphere Instituta za najetičniju kompaniju na svetu. ManpowerGroup je visoko rangirana na Fortune 500 listi koja sadrži najveće američke kompanije, a istovremeno se nalazi na listi najvećih svetskih kompanija.\nManpowerGroup brine o ljudima i ulozi koju posao igra u njihovim životima. Poštuje ljude kao pojedince, veruje im, podržava i omogućava im da postignu svoje ciljeve kako u poslu tako i u životu.\nProgrami kompanije ManpowerGroup vođeni su jasnom svrhom, zasnovanom na sedamdesetogodišnjem nasleđu – da uspešno i održivo poslovanje ima snagu da promeni svet.\nManpowerGroup, kao lider u posredovanju u zapošljavanju, svoje aktivnosti usmerava prvenstveno na ljude. Sa jedne strane se trudimo da podržimo pojedinca i/ili humanitarnu organizaciju kojoj je pomoć najpotrebnija, dok sa druge pokušavamo da svojim znanjem, iskustvom, ekspertizom i donacijama podržimo omladinsku populaciju – srednjoškolce i studente – kojima je ovakav vid pomoći neophodan kako bi sutra bili konkurentni na tržištu rada.\nPrincipi i prakse naše društvene odgovornosti fokus stavljaju na svet rada, mi služimo kao most za zapošljavanje velikog broja ljudi uz pružanje jednakih mogućnosti svima. Znanje i inovacija su vrednosti koje vidimo kao ključne za uspeh, a one se nalaze upravo u svim ljudima.


RADOJIČIĆ: POVELJA O BRATIMLJENjU - NAJVIŠI STEPEN SARADNjE | SRNA\nBEOGRAD, 26. OKTOBRA /SRNA/ - Gradonačelnik Banjaluke Igor Radojičić rekao je da Povelja o bratimljenju Banjaluke i Beograda, koja će danas biti potpisana, predstavlja najviši mogući stepen saradnje dva grada, te da je prirodno da na takav način sarađuju.\nOn je istakao da su Srbija i Republika Srpska najbliži partneri, trgovinski i ekonomski.\n"Mi imamo sporazum iz 2013. o prijateljstvu, ali ovo je najviši moguć stepen saradnje dva grada. Beograd ima u svom setu pobratime kao što su Peking, Čikago, Moskva. Mi smo najmanji. Mislim da su osjećanja najtoplija kada je riječ o Banjaluci", rekao je Radojičić za RTS.\nOn je istakao da je ovo jedna stepenica u razvoju, navodeći da ima mnogo komunalnih, tema kulturne saradnje, naučno-tehnološkog razvoja i zapošljavanja, te se očekuje da će jedna po jedna od tih tema dalje biti podizana na viši nivo.\nPrema njegovim riječima, Beograd ima iskustva sa upravljanjem otpadnim vodama, ima tehnološki park, tako da je sve što je dobro iskustvo jednog i drugog dobrodošlo.\n"Banjaluka je konceptualno glavni grad Republike Srpske i želi da se razvija kao jedan od regionalnih centara, a sprema se da iduće godine bude kandidat za evropsku prestonicu mladih. Za nas su sva interesantna pitanja koja se tiču razvoja jedne metropole. Danas su standardi zeleni grad, pametni grad. Banjaluka je jedan od prvih gradova u regionu koji ima akcioni plan zelenog grada. Pripremamo strategiju pametnog grada", istakao je Radojičić.


FBiH: U protekla 24 sata registrirano 7 slučajeva COVID-19, nije bilo prijavljenih smrtnih ishoda - Federalno ministarstvo zdravstva: COVID19\nFBiH: U protekla 24 sata registrirano 7 slučajeva COVID-19, nije bilo prijavljenih smrtnih ishoda\nObjavljeno: 14.06.2022 ; Ažurirano: 14.06.2022\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 674 uzorka, od kojih je 7 pozitivno na COVID-19. Novi slučajevi registrirani su u Tuzlanskom, Zapadnohercegovačkom, Zeničko-dobojskom i Kantonu Sarajevo.\nU Federaciji BiH do sada je testiran ukupno 1.275.691 uzorak, a COVID-19 je potvrđen kod 251.391 osobe.\nU protekla 24h, u Federaciji BiH nije bilo prijavljenih smrtnih ishoda, dok je jedan smrtni ishod prijavljen retroaktivno.


Demonstrant u Kairu ispred zapaljenog policijskog vozila, 28. januar 2011.\nProtesti u kojima je zbačena vlast u Tunisu, šire se Bliskim istokom, sa velikim uličnim demonstracijama u Egiptu, Jordanu i Jemenu. Ovaj pokret je bez jasnog i organizovanog vođstva – više liči na rulju.\nNo, svi dele zajednički senzibilitet – rastuća očekivanja mlade generacije koja ima priliku da vidi globalne promene na Internetu i time se oslobađa straha od korumpiranih, autokratskih lidera.\n„Smatram da je to zadocnelo“, kaže za „Vošington Post“ (The Washington Post) saudijski novinar Jamal Kašogi povodom zbivanja u Egiptu.\n„Postojali su razlozi za gnev ljudi pre 10-20 godina. Arapski svet teži renesansi u poslednjih 100 godina, ali je ona potpuno blokirana u poslednjih nekoliko generacija koja je u procepu između straha od autoritarnih režima i besa zbog njihove korupcije“, navodi Kašogi.\nDa li će Egipat krenuti stopama Tunisa\nMardo Soghom, analitičar Radija Slobodna Evropa, ističe da nasuprot utisku koji su stvorili islamski fundamentalisti u poslednjoj deceniji – većina mladih Arapa ne želi da žive u srednjovekovnim uslovima sa izolacijom i restrikcijama i dominacijom religije.\n„Oni teže da budu obrazovani, uživaju u društvenoj mobilnosti, imaju razložnu nadu u bolju budućnost, osećaj samopoštovanja i budu tretirani dostojanstveno. Većina mladih Arapa želi modernizaciju i snažnu ekonomiju koja bi osigurala posao, dobra kola i društveni život sa manje ograničenja, u izvesnom smislu nalik na zapadnjački“, ocenio je Soghom.\nVIDEO: Demonstracije u Egiptu, 28. januar 2011.\nOn smatra da delimična modernizacija u poslednjih sto godina nikada nije omogućila arapskom svetu da dostigne Zapad.\nNo, ona je podstakla aspiracije mladih, ali za koje nije bilo mogućnosti da se ispune.\n„Ta protivrečnost i pritisak izazvao je kontrareakciju protiv modernizacije i vesternizacije, i pojavu islamskog fundamentalizma kao najvidljiviju manivestaciju tog otpora. No, samo mali broj mladih Arapa je prišao tom fundamentalističkom talasu. Ogromna većina sa zavišću gleda na uslove života mladih u modernim državama“, kaže Soghom.\nUticaj na ishod\nDžo Sadi (Joe Saadi) iz konsultantske kompanije „Buz-Alen“ (Booz-Allen) ocenjuje da su Tunis, Egipat, Jemen i Jordan „neodržive države“, čije ekonomije ne mogu da rastu dovoljno brzo da bi ispunile zahteve njihove sve brojnije mlade populacije. On smatra da je Egiptu umesto postojećih 5, potreban ekonomski rast kao u Indiji od 8 procenata.\nMubarakov režim u Egiptu je u izvesnoj meri tolerisao političke razlike. Međutim, nasilna reakcija vlasti poslednjih dana radikalizovala je opoziciju, dok je finansijsko tržište panično reagovalo obarajući vrednost akcija na berzi i domaće valute.\n„Mubarak može da zadrži vlast, ako vojska bude spremna da puca na demonstrante“, kaže Ridl. „No, time bi svakim danom gubio legitimitet i vlada koja bi ga zamenila bila bi verovatno još radikalnija“.\nNajjača opoziciona grupacija – Muslimanska braća – pozvala je svoje pristalice da u petak nakon molitve takođe izađu na ulice. Međutim, islamski velikodostojnik Abu Omar kaže za „Njujork tajms“ (The New York Times) da mnogi konzervativni muslimani neće podržati sekularne političare, poput Mohameda El Baradeja, dobitnika Nobelove nagrade za mir i doskorašnjeg šefa Međunarodne agencije za atomsku energiju.\n„El Baradej i ostali nemaju nikakve veze sa religijom. Ako Hosni Mubarak ode, zameniće ga sa nekim nalik njemu“, smatra Abu Omar, koji je postao poznat kada je otkriveno da ga je kidnapovala američka CIA u Milanu 2003.\nHairi Abaza o Jemenu: Ako stvari izmaknu kontroli, mnogi akteri će nastojati da utiču na ishod, od Al Kaide do Irana.\nI u glavnom gradu Jemena Sani protestovalo je u četvrtak oko 16 hiljada demonstranata tražeći povlačenje predsednika Ali Abdulah Saleha koji je na čelu države 32 godine.\nJemen je jedna od najsiromašnijih zemalja na Bliskom istoku, ali i sa najviše oružja. U njemu deluje nekoliko separatističkih pokreta i ima sopstveni, veoma snažni ogranak Al Kaide.\n„Jemen je drugi slučaj“, kaže za „Vošington Post“ (The Washington Post) Hairi Abaza, ekspert za Bliski istok u vašingtonskoj Fondaciji za odbranu demokratije.\n„Ako stvari izmaknu kontroli, mnogi akteri će nastojati da utiču na ishod, od Al Kaide do Irana“, smatra Abaza.\nJemen bi takođe mogao da se raspadne u plemenskim sukobima ili da postane propala država kao Somalija, odnosno utočište terorističkih grupa i ratnih vođa.\nRevolucija privlačna na početku\nIslamisti mogu naći uporište i u drugim zemljama, mada većina stručnjaka smatra da je malo verovatno da će dominirati u eventualno novim vladama u Egiptu ili Tunisu.\n„To što se desilo u Iranu, neće se ponoviti u drugim zemljama“, smatra Džon Entelis (John), direktor programa za Bliski istok na univerzitetu Fordham.\n„No, ne vidim kako bi post Mubarakova ili post Salehova vlada uspele bez izvenost učešća islamskog faktora“, kaže Entelis.\nEgipat: Sukob policije i demonstranata, 27. i 28. januar 2011.\nLiban je još jedna nepoznanica sa vladom premijera Nadžiba Mikatija, u kojoj dominira šiitska milicija Hezbolah. Saudijska Arabija, SAD i Francuska nisu uspele da spreče takav ishod.\nČiini se da su za sada pustili Liban da se „krčka“ u sopstvenom političkom haosu i spoljnim dugovima. Mikati možda teži srednjem putu, što je tipično za libansku politiku.\nMeđutim, jedan arapski ministar inostranih poslova je privatno izjavio ono čega se mnogi pribojavaju: iz ćorsokaka u odnosima Hezbolaha i njegovih neprijatelja može se izaći samo novim ratom.\nMada Obamina administracija simbolično podržava prodemokratske težnje demonstranata, zvaničnici u Vašingtonu kao i eksperti za bezbednost priznaju da su veoma zabrinuti kako će se razvijati situacija s obzirom na mogući pad vlada i potrese kojima će biti izložena društva od Libana do severne Afrike.\nSem izuzetaka, ovim zemljama se decenijama vlada autokratski i lišene su tradicije, iskustva i političke infrastrukture neophodnih za stvaranje novih stabilnih vlada.\nRidl: Nikada diktator nije zbačen u uličnim protestima. Kao posledica, ne postoji bezbednosna mreža, nema organizovane opozicije spremne da preuzme odgovornost.\nJedina izvesnost, ističu eksperti, jeste neizvesnost – produženi i potencijalno opasni period nestabilnosti verovatno upravo počinje, piše „Vošington Post“.\n„Zbivanja u Tunisu su bez presedana u arapskom svetu“, ističe Brus Ridl (Bruce Riedel), bivši zvaničnik CIA-e, koji je bio specijalni savetnik za Bliski istok i južnu Aziju u mandatu tri predsednika.\n„Nikada diktator nije zbačen u uličnim protestima. Kao posledica, ne postoji bezbednosna mreža, nema organizovane opozicije spremne da preuzme odgovornost...Niko nema indicija šta će se izroditi u nekim od ovih mesta“, rekao je Ridl.\nRidl kaže da se zbog neizvesnosti, u kombinaciji sa brzinom promena, Obamina administracija suočava sa mnoštvo teških izazova, jer nastoji da pokaže podršku demokratskim težnjama, a da istovremeno očuva stabilnost i spreči nasilje. Istorijski gledano, američke vlade „nikada nisu ova pitanja rešavala na pravi način“, ocenjuje Ridl za „Vošington Post“.\nNo, eksperti procenjuju da makar u Tunisu, čije je stanovništvo obrazovano i relativno bogato, može biti formirana relativno stabilna i čak demokratska vlada. Takvi izgledi su manje izvesni u Egiptu, Libanu i Jemenu.\nIstorija uči da su revolucije privlačne na početku, kada je sloboda u vazduhu i čini se da je pobuna spontana. No, od Francuske i Oktobarske revolucije do pobune u Iranu 1979 – idealistički ali neorganizovani demonstranti obično ustuknu pred manipulativnom revolucionarnom elitom, zaključuje „Vošington Post“.


Alitalia neće obnavljati letove za Beograd i Podgoricu do marta 2021. | SEEbiz.eu\nObjavljeno: 18.09.2020 / 16:53\nAlitalija je potvrdila za portal da neće uspostavljati saobraćaj na ovoj relaciji sve do kraja marta naredne godine, a prodaja karata za letnju sezonu u 2021. godini još nije počela.\nPoslednjih godina Alitalija je na prostoru bivše Jugoslavije saobraćala još samo do Beograda i Porodice, a leti, sa prekidima i do hrvatske obale.\nSaobraćaj do Srbije i Crne Gore italijanska kompanija suspendovala je 7. marta ove godine, u vreme kada je Italija postala evropsko žarište pandemije koronavirusa.\nEX-YU Aviation News navodi da Er Srbija i Montenegro erlajnz nameravaju da nastave sa saobraćajem do Rima i drugih mesta u Italiji, kada italijanska vlada ukine zabranu letova iz Srbije i Crne Gore.\nTagovi: Alitalia, Aerodrom Nikola Tesla, Aerodrom Podgorica


Đokić: Vlada RS želi prodajom rudnika da oživi Ljubiju – Prijedorske\n-Naš najvažniji cilj, kada je riječ o RŽR “Ljubija”, jeste da dođe do obnavljanja i razvoja proizvodnje na području rudarskog basena Prijedor, a posebno oživljavanja proizvodnje u Ljubiji. To nam je strateški interes i nemamo drugog puta da bi do tog cilja došli osim privatizacije državnog kapitala kroz koju želimo da podstaknemo novo investiranje u RŽR “Ljubija” – naglasio je Đokić.\n-Rudarska proizvodnja prodajom akcija RŽR “Ljubija” ne može biti ugrožena, već može biti ugrožena samo ako postojeći koncesionar koji vrši eksploataciju mineralnih sirovina “Arselor Mital” bude toliko drzak da ide na odmazdu prema Srpskoj zbog toga što dopušta da te akcije budu prodate – kaže Đokić.\n-Bilo bi možda i najbolje rješenje da to kupe oni i da nastave da razvijaju proizvodnju, što su do sada odbijali. Ako “Arselor Mital” kupi akcije, on neće moći da ih drži kao mrtav kapital, već mora da pokrene proizvodnju u Ljubiji. To nam je cilj, a ne da se inatimo i ulazimo u sporove i sukobe sa tom kompanijom – rekao je Đokić.\n-Vjerujem da je to bila najbolja moguća ponuda koju smo mogli imati za akcije skoro mrtvog preduzeća. RŽR “Ljubija” je 2004. godine utapanjem u “Arselor Mital Prijedor” kao zajedničko preduzeće izgubila smisao i praktično je to preduzeće tada ugašeno. Ono je ostalo samo u evidencijama, ima nešto malo imovine i djelatnosti. Ono se sada bavi proizvodnjom šampinjona ili uslugama koje nemaju veze sa rudarstvom. To preduzeće mora da prođe vlasničku transformaciju koju smo tada započeli – istakao je Đokić.\nPovezane teme:Banja LukaOmarskaPrijedorŽeljeznice RS


PODRŠKA JAČANJU TEMELJNIH VREDNOSTI Zaštita i primеna prava za jеdnakost građana\n03.02.2021. 12:00h 02.02.2021. 15:48h\nPre više od 30 godina na Generalnoj skupštini Ujedninjenih nacija usvojena je Konvencija o pravima deteta, međunarodni dokument u oblasti ljudskih prava koji se tiče deteta, a koju je do sada ratifikovalo 196 država članica UN, među kojima i Srbija. Utemeljena na principima Konvencije, 2011. usvojena je Agenda za prava deteta na nivou Evropske unije, kojom je usvojen i koncept „pravosuđa po meri deteta“. On označava pravosudni sistem koji garantuje poštovanje i delotvorno sprovođenje svih prava deteta na najvišem mogućem nivou.\n„Pravosuđe po meri deteta“ predstavlja neophodan korak u ostvarivanju, unapređenju i zaštiti prava deteta. Na taj način se omogućava deci da, kada dođu u kontakt sa pravosudnim sistemom, bilo kao svedoci, žrtve ili kao učinioci krivičnih dela, tužioci i podnosioci pritužbi u građanskim, upravnim i postupcima pred nezavisnim organima, budu u mogućnosti da na adekvatan način zaštite svoja prava i interese. Kako bi se poboljšao položaj dece u kontaktu sa sistemom i zakonom, početkom 2020. organizacija ASTRA – Akcija protiv trgovine ljudima, zajedno sa partnerskim organizacijama, Međunarodnim komitetom spasa iz Atine i Centrom za prava deteta iz Beograda, počela je da sprovodi dvogodišnji projekat Prava deteta u Srbiji – Unapređenje položaja dece u pravosudnom sistemu Republike Srbije.\nDirektni korisnici projekta su stručnjaci angažovani u postupcima koje sprovode javne institucije, a odnose se na maloletnike, zatim studenti prava, kao i deca i njihovi roditelji ili staratelji. Poseban fokus projekta stavljen je na unapređivanje tretmana i položaja dece žrtava ili svedoke trgovine ljudima, dece bez pratnje, kao i dece koja nisu prepoznata kao žrtve ili svedoci, a na neki način su uključeni u sudske procese. Projekat je usmeren I na podizanju svesti dece o njihovim pravima u pravosudnom sistemu.\n“U okviru projekta analiziraćemo postojeće zakonodavstvo u oblasti pravosuđa po meri deteta, uključujući analizu primene praksi i izraditi preporuke za njegovo unapređenje. Zatim, napravićemo priručnik za profesionalce koji rade sa decom na teme kao što su tehnike komunikacije prilagođene deci, sudske procedure prilagođene deci, prava dece koja dolaze u kontakt sa pravosudnim sistemom, a planirane su i obuke za unapređenje znanja i praktičnih veština profesionalaca iz oblasti zaštite prava deteta pre, tokom i nakon sudskih postupaka”, predstavila je aktivnosti koordinatorka projekta Srna Ignjatović iz ASTRE. Kako kaže, planirane su obuke studenata prava koji će pratiti suđenja u kojima su deca učesnici, zatim događaji u cilju informisanja i podizanja svesti dece, njihovih roditelja i staratelja, ali i šire javnosti o pravima koja deca imaju kada dođu u kontakt sa zakonom.\nProjekat se sprovodi kroz program Evropske unije “Prava, jednakost i državljanstvo”, koji prеdstavlja instrumеnt Evropskе unijе čiji je cilj promocija, zaštita i primеna prava koja obеzbеđuju jеdnakost građana. Srbija je programu pristupila 2018, a kroz projеkate koji su finansirani srеdstvima ovog instrumenta, biće omogućeno boljе sprovođеnjе zakona iz oblasti navedenih prava i obezbeđena nеophodna iskustva iz zеmalja EU. Program “Prava, jednakost i državljanstvo” predstavlja važnu kariku u pristupanju Srbije EU, budući da obuhvata obaveze iz Poglavlja 23 i 24, koja se odnose na pravosuđe. Program je namenjen državnim organima, akademskim institucijama i organizacijama civilnog društva, a ukupan budžet za period od 2014. do 2020. godine iznosio je oko 440 miliona evra.\n“Program je pokrio širok spektar tema, počevši od prava koja promovišu i unapređuju jednakost građana, do prava koja se tiču rodne ravnopravnosti, zaštite privatnosti, usklađivanja privatnog i javnog života, zatim borba protiv svih vidova nasilja – homofobije, ksenofobije, rasizma, protiv govora mržnje. Podrška je data i dečijim pravima, zaštiti osoba sa invaliditetom, kao i svih ranjivih grupa”, kaže Danka Čančarević nacionalna kontakt osoba za program “Prava, jednakost i državljanstvo” iz Ministarstva za rad, zapošljavanje, boračka i socijalna pitanja.\nTekst je pripremljen u okviru projekta „Podrška učestvovanju u EU programima" u cilju promocije programa Evropske unije i što uspešnijem učešću Srbije u tim programima. Glavni korisnik projekta je Ministarstvo za evropske integracije, a sprovodi se uz podršku Ministarstva finansija, Sektora za ugovaranje i finansiranje programa iz sredstava Evropske unije. Projekat vredan 1.4 miliona evra finansira Evropska unija, a sporovodi ga konzorcijum koji predvodi kompanija International Development Ireland Ltd.\ndecaprava detetaUjedinjene nacijeASTRACentar za prava detetaEvropska unijaREC


Korona naterala Kinu da ubrza stvaranje kriptojuana - Sputnjik Srbija\n19:31 12.04.2020 Preuzmite kraći link\n„Kina će odlučno nastaviti istraživanja i razvoj legalnog digitalnog sredstva za plaćanje i reformisaće sistem izdavanja gotovine i njenog povlačenja iz prometa".\nProšle godine, šef kineskog Centra za razvoj digitalne valute Mu Čangčun rekao je da bi digitalni juan trebalo da postane zakonsko sredstvo za plaćanje sa istim suverenitetom kao i fiducijarni novac. Zvaničnik je istakao da će kriptojuan zameniti samo gotovinu kada je reč o novčanoj masi zemlje, i stoga nije neophodna ozbiljna reorganizacija monetarne politike u vezi sa uvođenjem kriptojuana. U decembru 2019. godine Mu Čangčun je izjavio da je digitalni juan spreman za testiranje. Najveće četiri kineske banke, zajedno sa „trojkom“ mobilnih operatera, trebalo je da pokrenu pilot projekte u Šendženu i Sudžou do kraja godine.\nKorona je pod kontrolom, ekonomija se brzo oporavlja\n„Kao prvo treba reći da je epidemiološka situacija sada pod kontrolom, a kineska ekonomija se brzo oporavlja. Stoga postoje male šanse da će epidemija uticati na razvoj digitalne valute i sistem elektronskog plaćanja, čijim se razvojem bavi Centralna banka Kine. Ovaj projekat je u skladu sa procesom generalne ekonomske transformacije u Kini. Na osnovu informacija koje je nedavno objavila Centralna banka Kine, proces istraživanja i razvoja u oblasti digitalne valute protiče stabilno i nije izložen nikakvim spoljnim uticajima. Pored toga, ako posmatramo razvoj digitalnog plaćanja u poslednjih pet godina, možemo reći da Kina zauzima vodeće mesto u svetu kada je reč o širenju bezgotovinskog plaćanja. Kina u ovoj oblasti ima mnogo iskustva i zato će uvođenje državne digitalne valute omogućiti realizaciju svog iskustva sakupljenog tokom proteklih godina. Dakle, razvoj digitalne valute je objektivan rezultat digitalizacije ekonomije. Ipak, rano je proceniti uticaj digitalne valute na budući finansijski sistem i pravila protoka kapitala dok valuta zvanično ne bude pokrenuta.“\nTokom vrhunca epidemije u Kini, iz Centralne banke su objavljivali da će sva gotovina koja dolazi iz regiona najnepovoljnijom epidemiološkom situacijom, biti zadržana 14 dana i dezinfikovana pre nego što ponovo budu deo novčanog prometa. Već sada vlasti u različitim zemljama pozivaju stanovnike da odustanu od upotrebe gotovinskog plaćanja i da da više koriste bezgotovinsko. Na primer, u Rusiji je većina internet prodavnica uvela pravilo „bezkontaktne“ dostave (kada se porudžbina plaća unapred onlajn, a kurir ostavlja narudžbu ispred ulaznih vrata). Na ovaj način kupci i kurijeri mogu eliminisati međusobni kontakt i smanjiti rizik od prenošenja infekcije.\nPromene kakvih nije bilo 100 godina\n„Postojeći sistem međunarodnih plaćanja formiran je nakon Drugog svetskog rata u skladu sa tadašnjim svetskim poretkom. I postojeća pravila međunarodnih plaćanja, naravno, odražavaju stvarnost razvoja međunarodne ekonomije i finansija u poslednjih 70 godina. Međutim, sada je svet na ivici promena kakvih nije bilo u poslednjih 100 godina. Kako se ubrzava proces globalne digitalizacije, menja se i ekonomski i finansijski poredak. Dakle, ubuduće će sistem međunarodnih plaćanja, očigledno, pretrpeti mnogo promena. Globalni digitalni razvoj postao je raznolik i sistem međunarodnih plaćanja mora biti raznolik. Uloga Kine u stvaranju novog sistema međunarodnih plaćanja biće sve očiglednija, a finansijska interakcija između Kine i ostatka sveta postaće raznovrsnija, tržište će biti šire.“\njuan, kripto valute, kriptovalute


Obaveze zakona o radu je tema diskusije između biznisa i sindikata u Peći - Vesti - Aktivno Građanstvo\nPeć, 18 juli - Syri i Vizionit je organizovala sastanak “Očuvanje saradnje između postojećih sindikata i biznisa” u okviru projekta “Aktivno Građanstvo”, čiji cilje je bio da se raspravlja o ulozi sindikata na Kosovu, kao i saradnje između sindikata i biznisa iz regiona Peći i Prizrena.\nTokom ovog sastanka je diskutovano o ulozi sindikata i biznisa, mogućnosti dobiti koje mogu steći poslodavci kao i zaposlenici u iskorištavanju uloge i glasa sindikata, te identifikovanje potreba sindikata kao i povećanje saradnje između tih biznisa i sindikata. Također tokom ovog sastanka je raspravljano o mogućnostima i ulozi šta zapravo trebaju raditi sindikati kako bi podigli svoj glas, na zaštiti radničkih prava u privatnom i javnom sektoru.\nOvo je sastanak koji će nastaviti da se realizuje u okviru projekta “Aktivno Građanstvo”, koji ima za cilj razvijanje aktivnog građanstva na Kosovu. Projekat je u toku realizovanja evo već nekoliko godina u rajonu Peći kao i Prizrena, a izvodi se od strane NVO-a “Syri i Vizionit” iz Peći, te uz finansijsku podršku od organizacije Olof Palme International Center.


NBA: Jokić DOMINIRAO košgeterski protiv Lejkersa! Bogdanovo poluvreme iz snova (VIDEO) - mediji.net\nDobra izdanja srpskih igrača.\nSrpski košarkaš Nikola Jokić odigrao je još jednu sjajnu utakmici, ali to nije bilo dovoljno da Denver izbegne poraz od Lejkersa sa 93:89. Jokić je bio najefikasniji igrač meča sa 32 postignuta poena uz 9 skokova i 5 asistencija.\nU timu Denvera dobri su bio je Majkl Porter sa 19 postignutih poena, a treći Džaval Makgi je udacio 10 koševa.\nPobednički tim je predvodio Antoni Dejvis sa 25 postignutuh poena uz 7 skokova i jednu asistenciju.\nSrpski reprezentativac Bogdan...\nBjelica dvocifren, Bogdan ga podelio na Instragramu (VIDEO)\nPrvi start u maju mesecu doneo je Nemanji Bjelici dvocifren učinak na terenu, ali je njegov Majami poražen od Milvokija 122:108! Srpski košarkaš proveo je na terenu 21 minu i za to vreme imao je učinak od 11 poena, četiri asistencije, četiri skoka i jednu ukradenu loptu - uz 2/2 sa linije penala i...\nNajbolji košarkaš NBA lige oduševio Amerikance iskrenošću i neposrednošću.\nNajbolji košarkaš NBA lige oduševio Amerikance iskrenošću i neposrednošću


horoskop | Astrologija.de\nhoroskop - sve objave\nNastavljamo sa starom, dobrom tradicijom… prvi objavljujemo horoskop za mesec koji nam dolazi. A tokom marta očekuje nas puno dešavanja na nebu, koja će sigurno da utiču na svakog od nas… Venera ulazi u znak Riba Mars\nDevica – mesečni horoskop za april 2022.\nPosao: Drage Device, Konjunkcija Merkura sa Suncem 3. aprila doneće vam mogućnost da uz pomoć i saradnju sa osobom na visokom položaju poboljšate platni promet i ostvarite profit kroz investiranje u akcije na berzi i investicione fondove.\nPosao: Dragi Škorpioni, Merkur će 3. aprila praviti konjunkciju sa Suncem i otvoriće vam mogućnosti da pokrenete novu ponudu koja se odnosi na usluge. Bićete u mogućnosti i da dobijete novo i bolje radno mesto gde ćete\nStrelac – mesečni horoskop za april 2022.\nPosao: Dragi Strelčevi, Merkur će 3. aprila praviti konjunkciju sa Suncem i doneće vam podršku naređenih u vođenju projekta koji vam pruža mogućnost da osim rukovodećih, upotrebite i vaše kreativne veštine. Obavljaćete radne zadatke koji će vam\nPosao: Dragi Jarčevi, Mars će 5. aprila praviti konjunkciju sa Saturnom i zahtevaće od vas da uložite velike napore i strpljenje u poboljšanje vašeg finansijskog stanja. Pažljivo rukovanje novcem i istraživanje finansijskih, tržišnih i ekonomskih kretanja, kao